Održana konferencija za medije povodom završetka ciklusa predavanja i opremanja laboratorija za konzervaciju drveta u Zemaljskom muzeju BiH | Zemaljski muzej Bosne i Hercegovine\nDonatella Cavezzali, direktorica Visoke škole za restauraciju u Rimu, je u obraćanju prisutnim predstavnicima medija kazala kako je izuzetno zadovoljna rezultatima višesedmičnog rada na konzervaciji i restauraciji drveta iz zbirki Muzeja. Naglasila je značaj podrške Ministarstva vanjskih poslova Republike Italije koje je finansijski podržalo ovaj projekat, omogućivši opremanje laboratorija za konzervaciju najsavremenijom opremom i materijalima.\nZa razliku od prošle godine, kada su predavanja bila fokusirana na predmete od metala i kojima su prisustvovali i studenti konzervacije i restauracije, ove godine obuka je bila organizovana samo za uposlenike Zemaljskog muzeja BiH i odnosila se na organski materijal, odnosno drvo.\nCavezzali je istakla kako su profesori i predavači Visoke škole za restauraciju u Rimu nadgledali praktičnu upotrebu znanja koja su konzervatori stekli na predavanjima, te kako je postignut cilj da se konzervatori, koji već imaju veliko iskustvo u radu s ovim materijalom, upoznaju sa novim, savremenim materijalima i tehnikama zaštite arheološke i etnološke građe od drveta.\nKonferenciji za medije prisustvovao je i predstavnik ambasade Republike Italije, Alberto Comito, koji je kazao kako osnova za dugoročnu saradnju i partnerstvo između Bosne i Hercegovine i Republike Italije počiva na ugovoru o saradnji u oblasti kulture između ove dvije zemlje, potpisanom 2015. godine te da se ova saradnja između Zemaljskog muzeja BiH i Visoke škole za restauraciju u Rimu uklapa u širi kontekst približavanja Bosne i Hercegovine Europskoj uniji.\nU sklopu te saradnje, a uz pomoć sredstava Ministarstva vanjskih poslova Republike Italije, 60 studenata iz BiH se obučavalo na Visokoj školi za restauraciju u Rimu, a planirano je da italijansko Ministarstvo u 3 godine, koliko traje projekat, investira oko 200 000 eura za potrebe opremanja laboratorija i stipendiranje studenata konzervacije i restauracije.\nIz Zemaljskog muzeja BiH, prisutnim medijima obratio se načelnik Odjeljenja za konzervaciju Zemaljskog muzeja BiH, Esad Vesković koji je rekao da su kolege iz italijanskog instituta uspjeli u kratkom vremenu da prenesu nova saznanja iz oblasti konzervacije i restauracije, kao i upotrebu savremenih materijala, kvalitetnijih i manje štetnih, kako za predmete, tako i za konzervatore koji rade na njima.\nVesković je istakao da je u proteklim sedmicama najveći fokus stavljen na prahistorijski čamac iz Donje Doline koji, za potrebe ponovnog postavljanja stalne izložbe Zemaljskog muzeja BiH, „Bosna i Hercegovina u prahistorijsko doba“ treba da bude izmješten iz prostora u kojem se do sada nalazio. Čamac koji je posljednji put konzerviran prije više od stotinu godina, materijalima koji su tada bili dostupni, prije postavljanja u izložbu treba očistiti, restaurirati i konzervirati savremenim tehnikama i sredstvima da bi ostao sačuvan i bio prezentiran u što boljem stanju.\nPo završetku konferencije za medije, konzervatorima Zemaljskog muzeja Bosne i Hercegovine uručeni su certifikati Vrhovnog instituta za konzervaciju i restauraciju iz Rima, kojim se potvrđuju uspješno okončane aktivnosti na konzervaciji i restauraciji predmeta od drveta iz arheološke i etnološke zbirke Zemaljskog muzeja BiH.


Deca će ponovo bodriti Zvezdu protiv Šerifa, evo gde će biti - Crvena zvezda info\nSrbija / 287 pregleda\nFudbal / 21657 pregleda\nFudbal / 6003 pregleda\nDeca će ponovo bodriti Zvezdu protiv Šerifa, evo gde će biti\nSrećne vesti za Zvezdinu decu\nCrvena zvezda će se u utorak, 3. avgusta, sastati sa moldavskim Šerifom u trećem kolu kvalifikacija za Ligu šampiona, a na stadionu "Rajko Mitić" mesta će ponovo biti rezervisana za najmlađe gledaoce.\nKako se navodi na klupskom sajtu, na krilima najmlađih navijača i nekolicine odraslih, Zvezda je pobedila Kairat na svom stadionu sa 5:0 i na taj način obezbedila dvomeč protiv Šerifa, koji je izbacio jermenski Alaškert.\nKlub je pozvao sve dečake i devojčice koje su prisustvovali meču protiv Kairata da dođu i na naredni meč i na taj način podrže voljeni klub.\nPrisustvo utakmici je omogućeno deci do 14 godina, a na svako deseto dete dozvoljen je jedan punoletni pratilac.\n„Na utakmici protiv Kairata bilo je primetno da su mnoge škole fudbala prisustvovale utakmici, a tako će verovatno biti i ovoga puta. Najmlađi navijači će ovoga puta biti smešteni na južnoj tribini stadina“, poručili su sa Marakane.\nPre ovog meča, Zvezdu u subotu (18.55) čeka meč 3. kola Superlige u Subotici protiv Spartaka, gde će crveno-beli pokušati da nastave pobednički niz.


Izvor: VOA, 14.Jun.2021, 20:22\nLideri NATO-a poručili su da cene partnerstvo sa Srbijom i da bi jačanje odnosa Srbije i NATO-a bilo bi korisno za Alijansu, Srbiju i ceo region. "Podržavamo dijalog pod pokroviteljstvom Evropske unije i druge napore usmerene ka normalizaciji odnosa Beograda i Prištine i pozivamo dve strane da iskoriste priliku i učestvuju u dobroj nameri u postizanju trajnog političkog rešenja", poručili su, između ostalog, čelnici NATO-a u završnom saopštenju posle samita u Briselu. Takođe je potvrđena posvećenost produženom angažmanu NATO-a na Kosovu kroz KFOR," koji doprinosi bezbednom okruženju i većoj stabilnosti Zapadnog Balkana", kao i kroz trenutne inicijative izgradnje kapaciteta bezbednosnih organizacija Kosova. "Sve promene statusa KFOR-a biće zanovane na uslovima na terenu a ne vremenskim rokovima", navodi se u saopštenju. U komunikeu se ističe da je Zapadni Balkan region od "strateškog značaja za NATO, o čemu svedoči duga istorija saradnje i operacija." "NATO je snažno posvećen bezbednosti i stabilnosti Zapadnog Balkana i podršci evroatlantskim aspiracijama zemalja regiona. Pojačaćemo napore u regionu i unaprediti politički dijalog i praktičnu saradnju kako bismo podržali reforme, promovisali regionalni mir i stabilnost i suprostavljali se zloćudnom uticaju spoljnih aktera", navodi se u saopštenju sa samita. Lideri zapadnog saveza dodali su da su demokratski principi, vladavina prava, unutrašnje reforme i dobrosusedski odnosi vitalni za regionalnu saradnju i evroatlantske integracije, i izrazili nadu da će doći do daljeg napretka u tom smeru. U komunikeu je takođe izražena snažna podrška suverenitetu i teritorijalnom integritetu "stabilne i bezbedne Bosne i Hercegovine", u skladu sa Dejtonskim sporazumom i drugim relevantnim međunarodnim sporazumima. Lideri saveza pozvali na pomirenje unutar BiH i apelovali na političke lidere da se uzdržavaju od retorike koja produbljuje podele. Bosni i Hercegovini je odato priznanje zbog doprinosa NATO operacijama, uz poruku da je Alijansa posvećena očuvanju snažnog političkog dijaloga u BiH i da nudi podršku u primeni reformi. NATO saveznici su pozvali političke lidere da konstruktivno rade na ostvarenju evroatlantskih aspiracija, primenom potrebnih političkih, izbornih, ekonomskih i reformi u odbrani, uključujući i Program reformi, bez prejudiciranja konačne odluke o članstvu u NATO-u.\nPogledaj vesti o: NATO skup, Autonomna pokrajina Kosovo i Metohija\nRadio Televizija Vojvodine: NATO za jačanje odnosa sa Srbijom, podrška stabilnosti Zapadnog Balkana\nPred sutrašnji dijalog Beograda i Prištine u Briselu, za RTV je situaciju prokomentarisao Nemanja Starović, državni sekretar i zamenik ministra spoljnih poslova...„Ovo su važni razgovori kako bismo se kretali u tom pravcu tog kompromisnog i održivog rešenja radi opstanka i naših sunarodnika...\nLideri NATO-a saopštili su da cene partnerstvo sa Srbijom i da bi jačanje odnosa Srbije i NATO-a bilo korisno za Alijansu, Srbiju i ceo region, preneo je večeras Glas Amerike (Voice of America)."Podržavamo dijalog pod pokroviteljstvom Evropske unije i druge napore usmerene ka normalizaciji odnosa...


Farmaceutske kompanije u obavezi da objave podatke o saradnji sa doktorima\nBeta 20. juna 2016. 13:35\nInovativne farmaceutske kompanije će u narednih 10 dana objaviti podatke o saradnji sa zdravstvenim radnicima i zdravstvenim ustanovama u Srbiji koji će pokazati nivo ulaganja u zdravstvo, što će doprineti razvoju novih lekova, ocenilo je danas Udruženje proizvodjača inovativnih lekova INOVIA.\nRazvoj novih lekova biće moguć kroz deljenje kliničke prakse, razmenu informacija o uticaju novih lekova na menjanje terapijskih protokola i oblikovanje budućih kliničkih istraživanja, rečeno je na konferenciji za novinare prilikom predstavljanja Kodeksa ponašanja pri promovisanju lekova koji se propisuju i izdaju na recept i komunikaciji sa zdravstvenim radnicima.\n„Redovna interakcija industrije sa zdravstvenim radnicima, zdravstvenim ustanovama i organizacijama ključna je za sticanje saznanja na osnovu kojih inovativne farmaceutske kompanije ulažu napore u poboljšanju terapije i lečenja bolesnika“, rekao je direktor Uduženja INOVIA Bojan Trkulja.\nOn je rekao da će prvi izveštaji u kojima će biti objavljena ulaganja u razvoj lekova, sredstava koja su dodeljena zdravstvenim ustanovama u svrhu edukacije kao i troškovi putovanja i boravka na naučnim skupovima u zemlji i inostranstvu biti iz prošle godine.\n„Prema Kodeksu, zabranjeno je davati zdravstevenim radnicima poklone, promotivni materijal mora biti u vrednosti do 30 evra a organizovanje edukativnih skupova mora biti na odgovarajućem mestu koje ne spada u luksuzna“, rekao je Trkulja.\nPrema njegovim rečima, ovakva vrsta predstavljanja je panevropska odluka koja se primenjuje u 33 zemlje kako bi se izbegli negativni komentari o odnosima izmedju zdravstvenih radnika i farmaceutskih kompanija.


PORTAL: NA CENI UČITELJI PREŽIVLJAVANJA\nNA CENI UČITELJI PREŽIVLJAVANJA\nUkidanje radnih mesta toliko je prestravilo Amerikance da su počeli da traže profesore preživljavanja da bi se pripremili za „kraj sveta"\nLekcija broj jedan... Kuvanje hrane u prirodi najbitnije za preživljavanje\nGlobalna ekonomska kriza, koja je uslovila ukidanje hiljada radnih mesta, naterala je Amerikance da počnu da se pripremaju za „kraj sveta". Prava pomama zavladala je za učiteljima preživljavanja, koji podučavaju kako se pripremiti za najgore.\nInternet je, naime, preplavljen stranicama putem kojih fanatici razmenjuju recepte za preživljavanje, od upotrebe luka i strele do recepata za proizvodnju domaćeg sira.\nPojava nije nova, jer je počela nakon terorističkih napada 11. septembra, raširila se nakon katastrofalnog uragana „Katrina" 2005. godine, a doživela vrhunac sa početkom ekonomske krize.\nJedan od učitelja preživljavanja Džejms Rouls, koji ima svoju internet stranicu, kaže da su do sada katastrofičnom scenariju bili skloniji hrišćanski konzervativci, ali da je sa svetskom krizom sve više levičara koji šire teze o apokalipsi.\n- Kao dokaz za to mogu da kažem da se u poslednjih devet meseci utrostručio broj korisnika mojih stranica na internetu - navodi Rouls.\nOn na blogu www.survivalblog.com savetuje Amerikance kako da prežive, ali o sebi ne brine mnogo.\n- Živim na ranču u Stenovitim planinama, okruženim šumama i rekama bogatim divljači i ribom. Ne bih ni primetio propast zapadne civilizacije - kaže Rouls.\nRadikalnije grupe, međutim, pripremaju se za kraj sveta, Armagedon ili apokalipsu, a druge očekuju rušenje društvenih sistema i anarhiju, poput one prikazane u filmovima „Pobesneli Maks".\nNeki „katastrofičari" smatraju da je ljude najvažnije naučiti da postanu nezavisniji, a naročito im poručuju da ne računaju na državnu pomoć.\nSiguran posao u zdravstvu\nNa američkoj veb stranici „Džobfoks" radna mesta medicinskih sestara i administrativnih službenika u zdravstvu opisana su kao najsigurnija tokom recesije.\nNaime, prema zvaničnim podacima, čak i u jeku otpuštanja u SAD, u zdravstvu je prošle godine otvoreno 750.000 novih radnih mesta. Amerikanci stoga veruju da će uvek biti bolesnih ljudi, a da je medicinsko osoblje neophodno da pomogne građanima.\nSama država odbacuje apokaliptične teze, ali poziva ljude da uvek budu spremni. Na veb sajtu www.ready.gov Amerikancima se savetuje da u kući uvek drže rezerve vode i hrane za najmanje tri dana, da razrade plan bega i omoguće pročišćavanje vazduha.\nI televizijski kanal „Nešenel džiografik" ima korisne savete o preživljavanju. On prikazuje seriju „Posledice: nula stanovnika" koja govori o tome kakav bi bio svet kad bi nestalo ljudi.\nProfesor preživljavanja Ejton Edvards (47) iz Njujorka veruje da je katastrofa neizbežna i da su pretnje svetu raznolike - od terorizma do nuklearnog rata. Edvards je na čelu male kompanije „Klinika preživljavanja" koja organizuje kurseve preživljavanja, i polaznicima poručuje:\n- Ne budete li spremni, moći ćete da okrivite samo sebe, a ne druge.\nEdvards polaznicima savetuje da kupe potrebnu opremu, u koju spadaju i sićušni nuklearni detektor, pročišćivači za vodu, kuvalo, radio, kecelje za zaštitu od zračenja i slično.


U Srbiji počela proizvodnja vakcine „Sputnjik V“\nPredsednik Republike Srbije Aleksandar Vučić i predsednik Ruske Federacije Vladimir Putin označili su večeras, putem video-linka, početak proizvodnje vakcine "Sputnjik V" u Srbiji, na Institutu za virusologiju, vakcine i serume „Torlak“.\nDugme kojim je pokrenuta traka sa koje će izlaziti bočice napunjene u „Torlaku“ pritisla je direktorka Instituta Vera Stoiljković, čime je je Srbija postala prva zemlja u Evropi koja proizvodi rusku vakcinu.\nU prvom periodu, od četiri do šest meseci, „Torlak“ će proizvesti četiri miliona vakcina "Sputnjik V". Očekuje se da bi prva vakcina iz „Torlaka“ mogla da dođe do punkta za vakcinaciju za desetak dana.\nPrisutnima se putem video-linka obratio predsednik Srbije, koji je govorio na ruskom jeziku.\nVučić je tom prilikom istakao da, zahvaljujući naporu ruskih naučnika i uz veliku podršku predsednika Putina, mi smo danas svedoci velikog iskoraka Srbije u borbi protiv COVID-19.\nPrema njegovim rečima, velikodušni transfer znanja i tehnologija, koje Srbija dobija prva van Rusije, od danas će imati svoj konkretni rezultat – proizvodnju vakcine „Sputnjik V“ u Srbiji.\nČovekoljublje koju Ruska Federacija iskazuje prema građanima Srbije predstavlja svedočanstvo o najkvalitetnijim političkim odnosima koje naše dve države i naši bratski narodi danas baštine. U svim međunarodnim forumima naše dve zemlje pružaju jedna drugoj nesebičnu podršku, poručio je predsednik.\nNakon tri validacione serije mi sada počinjemo organizovanu serijsku proizvodnju četiri miliona doza vakcine „Sputnjik V", naveo je Vučić i uputio čestitke Ruskom fondu direktnih investicija, ruskoj farmaceutskoj kompaniji „Generijum“ i našem ''Torlaku'' na izuzetno brzoj i kvalitetnoj saradnji.\nPredsednik Rusije je rekao da je efikasna borba protiv virusa korona moguća samo uz udružene napore na globalnom nivou. To je naš principijelni stav i otvoreni smo za saradnju sa svima u oblasti epidemiološke bezbednosti.\nPutin je dodao da je potrebno ostaviti po strani političke nesuglasice u vreme trajanja pandemije, kao i da kontraproduktivno izgledaju pokušaji nekih partnera da ograniče primenu ruske vakcine.\nOn je ukazao na to da je Rusija prešla veliki put od skeptičnih ocena do međunarodnog priznanja vakcine, navodeći da je njena efikasnost među najvišim u svetu.\nStoiljković je, obraćajući se zvaničnicima, istakla da je Srbija bila jedna od prvih zemalja koja je započela imunizaciju pomenutom vakcinom, zahvaljujući čijoj visokoj efikasnosti od 96,6 odsto smo očuvali zdravlje građana.\nZahvalni smo ruskom državnom rukovodstvu i rukovodstvu Ruskog fonda na podršci „Torlaku“ i Srbiji, rekla je Stoiljković i posebno istakla ulogu predsednika dveju država, zahvaljujući kojima Srbija postaje prva zemlja u Evropi koja će proizvoditi rusku vakcinu na svojoj teritoriji.\nNakon obraćanja, direktorka Instituta je zamolila predsednike Putina i Vučića da joj odobre da pritiskom na zeleno dugme pokrene proizvodnju vakcine "Sputnjik V".


Glavna tema dvodnevnog samita EU nezaposlenost mladih | Centar za nove inicijative\nGlavna tema dvodnevnog samita EU nezaposlenost mladih\nČelnici zemalja članica Evropske unije sastaju se danas i sutra na dvodnevnom samitu u Bruxellesu, na kojem će glavna tema biti nezaposlenost mladih, koja je u nekim zemljama dosegnula rekordni nivo.\nNa samitu će zadnji put kao promatrač sudjelovati hrvatski premijer Zoran Milanović, koji će već na sljedećem sastanku Evropskog vijeća biti punopravni sudionik.\nMilanović će prije početka samita otvoriti izložbu “Dobrodošla Hrvatska” ispred Evropskog parlamenta te sudjelovati na sastanku predsjednika država, predsjednika vlada i zamjenika predsjednika vlada iz stranke Evropskih socijalista (PES).\n„Tokom sljedeća dva dana naš cilj prije svega treba biti dogovor o opipljivim mjerama za smanjenje visoke stope nezaposlenosti s kojom su suočene naše zemlje članice, posebno među mladima“, stoji u pismu predsjednika Evropskog vijeća Hermana Van Rompuya kojim čelnike zemalja članica poziva na samit.\nVan Rompuya kao prioritete navodi ubrzanje rada na Inicijativi za zapošljavanje mladih, uspostavu sheme s jamstvima za mlade i mobilizaciju svih raspoloživih sredstava, povećanje mobilnosti mladih.\nČelnici će razgovarati i o prijedlogu Evropske komisije o stvaranju privatnih evropskih dugoročnih investicijskih fondova koji bi svoj kapital investirali u poduzeća i dugoročne projekte, posebno u infrastrukturu.\nZbog nedostatka javnih sredstava za investiranje, Komisija predlaže da se angažiraju privatna sredstva za investicije, koje ne donose brzi povrat uloženog, ali koje su prijeko potrebne i koje mogu povećati zaposlenost. Cilj je privući mirovinske fondove i osiguravajuća društva da ulažu novac u dugoročne projekte.\nPredsjednik Evropske investicijske banke (EIB) Werner Hoyer i predsjednik Komisije Jose Manuel Barroso predstavit će zajednički izviještaj o finansiranju ekonomija. U raspravi će sudjelovati i predsjednik Evropske centralne banke Mario Draghi.\nČelnici bi trebali pokrenuti novi investicijski akcijski plan s mjerama za podršku malim i srednjim poduzećima i za finansiranje ekonomija, kako je predviđeno u Paktu za stabilnost i rast, koji je usvojen prošle godine, ali koji se slabo provodi. Glavni cilj te inicijative je osigurati što bolju iskorištenost deset milijardi eura s kojima su članice nedavno dokapitalizirale Evropsku investicijsku banku kako bi mogla finansirati mala i srednja poduzeća i pridonijeti borbi protiv nezaposlenosti mladih.\nU budžetskom okviru za sljedeće sedmogodišnje razdoblje predviđeno je šest milijardi eura za zapošljavanje mladih, koje će moći koristiti regije sa stopom nezaposlenosti mladih većom od 25 posto.\nEvropska komisija je prije nekoliko dana pozvala države članice koje u nekim područjima imaju stopu nezaposlenosti višu od 25 posto da do oktobra predstave plan provedbe inicijative “Jamstvo za mlade”, koja predviđa da se nezaposlenim mladim ljudima brzo ponudi zaposlenje ili daljnja edukacija. Svim mladima mlađima od 25 koji izgube posao ili ga ne pronađu nakon završenog školovanja trebalo bi u roku od četiri mjeseca ponuditi kvalitetno zapošljavanje, nastavak edukacije, izobrazbu ili praksu.\nČelnici EU-a na samitu će potvrditi preporuke zemljama članicama koje je Evropska komisija objavila na temelju nacrta ekonomskih programa i budžeta zemalja članica. S tim se završava treći ciklus Evropskog semestra, novog instrumenta za bolju koordinaciju ekonomskih i budžetskih politika zemalja članica.\nU petak, drugi dan samita, Herman Van Rompuy podnijet će izviještaj oko planova za tješnju integraciju eurozone. O tom pitanju, koje je trebalo biti glavom temom ovog samita, ne očekuje se sadržajna rasprava jer to ne želi Njemačka dok ne prođu parlamentarni izbori u toj zemlji, zakazani za 22. septembar.\nČelnici EU-a trebali bi prihvatiti preporuku ministara vanjskih poslova da se sa Srbijom otvore pristupni pregovori, najkasnije u januaru sljedeće godine, a s Kosovom pregovori o Sporazumu o stabilizaciji i pridruživanju.\nPrethodni članak The Economic Ideas Forum: a roadmap to sustainable growth\nSljedeći članak Novine za Evropu\nOd „grčkog sindroma“ do njemačkih izbora


Tadić: Ne vjerujem da SPS-ov premijer može dobro voditi Srbiju - Vijesti - Index.hr\nTadić: Ne vjerujem da SPS-ov premijer može dobro voditi Srbiju\nTadić se nada da nova vlada neće ići ispod standarda postavljenih ranijih godina\nMisli da Dačić nije sposoban voditi državu\nBIVŠI predsjednik Srbije Boris Tadić kazao je kako se nada da nova vlada Srbije, u kojoj neće biti njegov DS, neće ići ispod standarda koji su postavljeni prethodnih godina.\nTadić je novinarima objasnio kako DS neće biti u vladi jer njegova stranka ne prihvaća ucjene malih stranaka. "Nismo htjeli napraviti kompromis vezano za nacionalna pitanja. Suočavat ćemo se i sa ekonomskim problemima u budućnosti, ali i sa problemima u domeni nacionalne politike. Nadam se da nova vlada neće ići ispod standarda postavljenih ranijih godina. Možda neki ljudi misle da su to niski standardi politike, ali u svim zemljama u čitavom svijetu građani su nezadovoljni svojim vladama danas, a onda se suočavaju sa novim vladama i onda sa drugim očima gledaju na prošlost", poručio je Tadić.\nKazao je i kako je od početka pregovora znao da će pitanje premijera biti najveći problem. "To je bilo jasno svima koji imaju neko iskustvo u politici. Socijalisti su odmah na početku trebali reći da je to problem. Sad je više nego jasno što je bio problem. Bože moj, idemo dalje", rekao je lider DS-a, dodavši da nikad ne bi pristao na to da SPS dobije premijera jer ne vjeruje da bi ta stranka dobro upravljala državom i vladom u ovom trenutku.\n"To ne znači da Ivica Dačić nema legitimno pravo biti premijer Srbije. Imamo demokraciju, imamo principe kao u svim zemljama i sada imamo novu okolnost. Vidjet ćemo kakve će biti posljedice odluka koje danas donosite", rekao je Tadić.


Tag / Predsednik Srbije / Vesti online\nVučić za ZDF o promeni granica: O kojim granicama govorite?\nPredsednik Srbije Aleksandar Vučić ponovio je u Berlinu da kada se govori o ideji promene granica prvo treba videti o kojim se tačno granicama govori.\nPredsednik Srbije Aleksandar Vučić gostujući na TV Pink govori o temama koje se nameću samo dan nakon posete Kini i uoči puta u Berlin.\nVučić: U fokusu energetika i infrastruktura\nPredsednik Aleksandar Vučić izjavio je danas u Bukureštu da je sa premijerima Rumunije, Bugarske i Grčke razgovarao o nastavku infrastrukturnih radova, a da su najviše vremena proveli...\n"Kinezi ulažu do dve milijarde, RTB motor razvoja istoka Srbije"\nPredsednik Srbije Aleksandar Vučić izjavio je da će kompanija Ziđin ove godine uložiti 160 miliona evra u Rudarsko-topioničarski basen (RTB) u Boru.\nVučić sa francuskom ministarkom za evropske poslove\nPredsednik Aleksandar Vučić sastao se sa francuskom ministarkom za evropske poslove Emili Loazo.


Remeni za motore Gates | Auto magazin\nPočetna strana » Tehnika » Remeni za motore Gates\nNaša stara poslovica kaže da je lanac jak onoliko koliko mu je jaka najslabija karika. Ovu poslovicu je lako primeniti u automobilskom svetu. Bez obzira što možda vozite najpouzdaniji automobil koji postoji, ako ste ga servisirali pomoću nekvalitetnih delova sumnjivog porekla, kvar je neminovan. Naša preporuka je da se držite renomiranih proizvođača i njihovih saveta o servisnom intervalu.\nNaizgled minoran deo kakav je zupčasti remen razvodnog sistema može da bude uzrok skupe havarije motora. Renomirani proizvođač remenja za automobile, firma Gejts (Gates) konstruisala je novi model nazubljenog remena pod nazivom “eko” (Eco). Zahvaljujući kvalitetu upotrebljenih materijala i konstrukciji, Gejts navodi da je životni vek njenog remena veći nego kod sistema sa lancem, odnosno da iznosi preko 300 hiljada kilometara.\nNaizgled minoran deo kakav je zupčasti remen razvodnog sistema može da bude uzrok skupe havarije motora\nPri tome, ovaj remen ima izuzetno veliku otpornost na uslove rada, radna temperatura ide i do 150 stepeni Celzijusa, pa je moguće koristiti ga u motorima koji su termički vrlo opretećeni. Takođe, konstrukcija i materijali su obezbedili vrlo tih rad, čak 2 do 5 dB u odnosu na sisteme sa lancem. Pored toga, nizak koeficijent trenja omogućuje smanjenje potrošnje goriva do 2 posto.\nKako je Gejts postigao ove rezultate u “eko” seriji. Pre svega, tu je košuljica nazubljenog remena koja je napravljena od materijala koji redukuje trenje. Ona ima takvu strukturu da omogućuje maksimalno opterećenje na zupcima i pri tome trpi vrlo visoke radne temperature i ima veliku trajnost. Kao opcija, remen može da ima površinski sloj sa tkaninom koja smanjuje mogućnost preskakanja.\nKonstrukcija i materijali su obezbedili vrlo tih rad, čak 2 do 5 dB u odnosu na sisteme sa lancem\nJezgro “eko” remena je napravljeno od specijalno upletenih staklenih vlakana. Ono ima veliku otpornost na razvlačenje i pucanje, čime je omogućen dug radni vek. Na kraju, tu je punjenje od specijalne gume koja je postojana na habanje i starenje i koja prilikom rada oslobađa minimalne količine toplote.\nGejts je izvršio obimna ispitivanja “eko” serije koja su pokazala da je ona čak dvadeset puta trajnija od klasičnih remena ove firme i četiri puta trajnija od sličnih proizvoda drugih firmi. Kompletan asortiman Gejts proizvoda možete nabaviti u firmi Euroauto koja je njihov zastupnik i distributer.\nPreporuka je da prilikom servisa kupite kompletan kit za zamenu\nSvaka renomirana firma veliku pažnju posvećuje borbi protiv falsifikata. Mala ušteda prilikom kupovine može da prouzrokuje veliku štetu na autu i da vas izloži velikoj opasnosti. Najbolje je da Gejts proizvode nabavljate kod ovlašćenih prodavaca. Takođe, preporuka je da prilikom servisa kupite kompletan kit za zamenu.\nAko vam neko ponudi proizvod čija je can 30 do 50 posto od one u prodavnici, postoji osnovana sumnja da se radi o falsifikatu. Takođe, nemojte kupovati delove koji se ne nalaze u originalnoj kutiji.\nDejan February 08, 09:32\nGde kupiti originalni zupcasti kais Gates


2019 Skoda Kodiaq RS zvanično u rukama kraljice Ringa - AutoExclusive - Auto vesti, Novi, Luksuzni, Polovni automobili\nPotrebno je sačekati malo, jer je Škoda Kodiaq RS konačno tu. Novi model je zvanično potvrđen od strane kompanije sa nekoliko zvaničnih fotografija, na kojima se vidi prototip u rukama, nikog drugog do Sabine Šmic, vozača koji poseduje titulu kraljice Nirnbrurgringa.\nNurburgring Queen je dobila priliku da vidi od čega je novi Škoda Kodiaq RS kreiran, na poznatoj nemačkoj stazi. Međutim, ona nije bila usamljena u ovoj avanturi, jer joj je društvo u svojstvu suvozača, pravio Frantisek Drabe, čovek koji je zadužen za projekat nove linije.\nČeški brend nije bio rad da pruži uvid u performanse i specifikacije svog novog modela, ali je obećao da će otkriti ostatak nirnburške priče u narednih nekoliko dana. Za sada nismo sigurni da li će se ovo dogoditi onda kada planiraju proslavu svoje onlajn prezentacije, tako da ćemo morati da sačekamo i vidimo. Nova generacija modela najverovatnije će posedovati svetsku premijeru na pariskom sajmu automobila, 2018 Paris Auto Show, oktobra meseca.\nZa sada nam ostaje da se zadovoljimo glasinama koje navode da će novi modeli koristiti dvolitarske turbo dizel četvorocilindraše, iz Volkswagen Passat linjije sa evropskim specifikacijama. Ukoliko ovo zaista bude slučaj, onda možemo očekivati nešto veću snagu od one u liniji Passat, koja iznosi 240 ks i 500 Nm obrtnog momenta, a ona će biti kanalisana na obe osovine putem DSG menjača. Pominju se i benzinske dvolitarske, turbo četvorocilindrične jedinice, najverovatnije iz modela Octavia RS / VW Golf GTI.\nSa druge strane, proizvodna verzija modela takođe, može dobiti i crne finiše na prednjoj masci, zajedno sa mandatornim RS oznakama, krovnim šinama, svim ostalim delovima eksterijera i zatamnjenim svetlosnim signalizacijama na oba kraja.


Predstojeci projekti koje ce realizovati Opstina Stari Grad\n» Predstojeci projekti koje ce realizovati Opstina Stari Grad\tA+\n12-03-2012 Predstojeci projekti koje ce realizovati Opstina Stari Grad\tWritten by xYz\nNačelnik Starog Grada Ibrahim Hadžibajrić je rekao da se pred početak vegetacije mora obnoviti Aleja ambasadora, te napominje kako su uposleni u Općini već snimili štetu na ovom lokalitetu. Na tom mjestu se i snijeg istresao tokom vremenske nepogode, imamo polomljenih lipa i ploča, tako da ćemo sa stručne strane angažovati KJKP Park i već smo sa njima dogovorili krčenje i čišćenje Aleje, napominje Hadžibajrić, te dodaje kako će ugovor sa udruženjem RVI, koje održava ovaj prostor, biti obnovljen.\nPored toga, Općina Stari Gard će do septembra završiti još tri projekta u saradnji sa Zavodom za zaštitu kulturno-historijskog i prirodnog naslijeđa KS-a. Riječ je o restauraciji Latinske ćuprije, što će koštati deset hiljada KM, zatim završićemo Vratnički bedem, za koji smo planirali 40 hiljada, te obnoviti iznutra kuću u Saburinoj, sličnu onoj Alije Đerzeleza, za šta nam treba 70.000 maraka, napominje načelnik, te dodaje kako će sav novac osigurati Općina, dok će Zavod voditi poslove.\nPrema Hadžibajrićevim riječima, dat je nalog za izradu izvedbenog projekta za završetak arheoloških istraživanja u parku Atmejdan, za koji je izdvojeno oko 14 hiljada maraka, a Zavod će biti nosilac i ovih radova, koji bi trebali početi s proljećem.\n(Oslobođenje) Read 335\nMostar: Izgradnja dvorane ce trajati 100 godina Kakva sudbina ocekuje devastirani hotel Zagreb »


KAKVO PRIZNANJE: Reprezentativka Srbije NAJBOLJA u Ligi šampiona!\nKorektor reprezentacije Srbije i turskog Ezačibašija Tijana Bošković, proglašena je za najbolju odbojkašicu u ,,D“ grupi Lige šampiona 2021 pod okriljem Evropske odbojkaške konfederacije (CEV).\nTrostruka uzastopna najbolja odbojkašica Evrope (2017 – 2019.) zauzela je sa Ezačibašijem prvo mesto u grupi sa 6 trijumfa i osvojila do sada ukupno u karijeri rekordnih više od 700 poena u najelitnijem takmičenju Evropske odbojkaške konfederacije (CEV).\nTijana Bogdanović Foto: Profimedia\nTijana je ove sezone osvojila 84 poena uz fantastičnih 50,3 odsto uspešnosti u napadu. Boškovićeva je u Ezačibašiju od ove sezone igra zajedno sa Slađanom Mirković, još jednom reprezentativkom Srbije.\n← OPROŠTAJNA POSETA: Vučić danas primio ambasadora Kraljevine Holandije! (FOTO)\nNovak: Kirjos? Traži pažnju, apsolutno me ne zanima tip →\n„Novak je pokazao kakva je osoba, zaslužuje poštovanje“\nOBOŽAVA NOVAKA: Zvezda Njujork Niksa OČARANA srpskim teniserom


Afimracija brazilskog etanolskog buma - Ekonomija - Dnevni list Danas\nPočetna » Ekonomija » Afimracija brazilskog etanolskog buma\nAfimracija brazilskog etanolskog buma\nBrazilski predsednik Lula da Silva bio je domaćin predsednika SAD DŽORDABUŠA, a sporazum koji su 9. marta potpisali, energetski analitičari nazivaju istrorijskim. „Partnerstvo između SAD i Brazila znači novo poglavlje za globalnu automobilsku industriju, novi momenat za goriva generalno, u svetu, i verovatno novi momenat za čovečanstvo u celini.\n0Piše: Željko Pantić 19. marta 2007. 00.00\nBrazilski predsednik Lula da Silva bio je domaćin predsednika SAD DŽORDABUŠA, a sporazum koji su 9. marta potpisali, energetski analitičari nazivaju istrorijskim. „Partnerstvo između SAD i Brazila znači novo poglavlje za globalnu automobilsku industriju, novi momenat za goriva generalno, u svetu, i verovatno novi momenat za čovečanstvo u celini.“ izjavio je, to posle potpisivanja Sproazuma brazilski predsednik Lula da Silva. Ovom događaju prisustvovali su i vodeći predstavnici Dženeral Motorsa i Forda, pošto više od 70 odsto vozila u Brazilu ide na etanolski fleksifjul pogon, kao i IAD Banke, koja je kroz kreditnu podršku dodatno stimulisala gradnju postrojenja u zemljama latinske Amerike. Time je brazilski etanolski bum doživeo i svoju zvaničnu globalnu afirmaciju kroz strateško partnerstvo sa SAD koje planiraju da iskoriste velike resurse šećerne trske, u domenu obnovljivih goriva prve generacije, najkvalitetnije sirovine za proizvodnju etanola.\nInvesticija SAD i biogorivo 12 milijardi dolara\nU ovogodišnjem budžetu SAD koji je predložen Kongresu na usvajanje za dodatna istraživanja u oblasti tehnologije proizvodnje i skladištenja etanola, predviđena je stavka od 1,6 milijardi dolara, dok samo u toku mandata predsednika Buša u razvoj tehnologije biogoriva uloženo je ukupno 12 milijardi dolara.\n-Ne verujem da su pre 20 godina američki i brazilski predsednik uopšte razgovarali na temu zajedničke energetske proizvodnje.“ Ljudi se čude zašto bi predsednik SAD bio toliko zainteresovan za diversifikaciju našeg snabdevanja energijom. Najpre zato što ako ste zavisni od uvozne nafte imate otvoreno nacionalno bezbednosno pitanje. Drugim rečima, ako ste zavisni od uvozne nafte znači da zavisite od odluka koje se donose negde van vašeg uticaja. Osim toga, zavisnost od uvozne nafte otvara ekonomski problem i to ne samo u SAD, nego u svim zemljama koje uvoze naftu. U globalizovanom svetu, tražnja za naftom raste u Kini i Indiji, i podiže cene nafte na svetskom tržištu, što onda utiče na ekonomije naših država. Zato je diversifikacija energetskih izvora u odnosu na naftu u našem ekonomskom interesu. I najzad, svi imamo obavezu da se dobro staramo o prirodnoj sredini, a etanol i biodizel će pomoći da se unapredi kvalitet životne sredine u našim zemljama – izjavio je Buš.\nUpravo taj redosled prioriteta govori o istorijskom potencijalu ovog sporazuma, zato što se ekonomski aspekt obnovljivih goriva, kao i njihov bezbednosni okvir, stavljaju ispred odavno poznatih ekoloških prednosti etanola i biodizela.\n– Naš biodizel program ima veliki socijalni uticaj, pre svega zato što je namenjen malim, i porodičnim farmerima. On će pomoći da se naprave novi poslovi i prihodi najsiromašnijim regionima u našoj zemlji, posebno na severoistoku Brazila. Pored pozitivnog uticaja na razvoj čovečanstva, zahvaljujući proizvodnji biogoriva, mi ćemo prvi put biti u poziciji da učestvujemo u raspodeli prihoda i kreiranju novih radnih mesta koji su po svom obimu bez presedana u istorij – naglasio je Da Silva. „Njegov američki kolega bio je na istom tragu govoreći da „dobra etanolska politika i dobra politika obnovljivih goriva uopšte, otvara nova radna mesta.“ Time je potvrđena tehnološka i ekonomska superiornost etanola i biodizela, pošto je „Ahilova peta“ svih dosadašnjih pokušaja masovne primene biogoriva, bila upravo činjenica da bi primenom takvih tehnologija, veliki deo ekonomije propao, a veliki broj ljudi ostao bez posla. to praktično znači da bi se rešavanje jednog, ekološko-energetskog pitanja, otvorila nekoliko podjednako ozbiljnih i nerešivih ekonomskih problema.\nSajber kriminal: Kako su hakeri iznudili milion dolara od Kalifornijskog univerziteta u San Francisku\nEngleska otvara pabove uz mere predostrožnosti zbog pandemije


Rusi ukrali američke tajne, a otkrila ih je moćna TAJNA SLUŽBA treće zemlje | SC Radar\nIzraelska obaveštajna služba Mosad, koja je špijunirala rusku vladu, otkrila je da Kremlj koristi softvere ruske kompanije “Kasperski Lab” da špijuniraju vladu SAD.\nSoftver “Kasperskog” koristi oko 400 miliona ljudi širom sveta, a do nedavno su ih koristili i u američkim vladinim agencijama.\nIzraelski obaveštajci koji su hakovali mrežu “Kasperskog” pre dve godine, obavestili su američke kolege o ruskim upadima, prenosi “Njujork Tajms”.\nOperacijom ruskih hakera, kako se navodi, ukradena su poverljiva dokumenta jednog radnika Nacionalne bezbednosne agencije (NSA) koji ih je sačuvao na svom ličnom kompjuteru kod kuće, na kojem je imao instaliran antivirus program kompanije “Kasperski lab”.\nKoje su još američke tajne možda ukrali ruski hakeri, tako što su softver pretvorili u svojevrstan “pretraživač osetljivih informacija” još uvek nije poznato.\nKako je preneo “Vašington post” izraelski špijuni su na mreži “Kasperskog” našli alate za hakovanje kakvi su mogli da poteknu samo od NSA.\nNakon istrage NSA je otkrila da su njeni alati sada u posedu ruske vlade, piše “Vašington post”.\nProšlog meseca je američki Nacionalni obaveštajni savet završio poverljivi izveštaj koji je podelio sa NATO saveznicima u kojem je zaključeno da ruske obaveštajne službe “verovatno imaju pristup” bazama podataka i izvornom kodovima programa na kompjuterima svojih mušterija.\nRuska ambasada u Vašingtonu je prošlog meseca rekla da je zabrana korišćenja softvrae kompanije “Kasperski” “za žaljenje” i da smatraju da će ona dovesti do daljeg otežavanja obnove bilateralnih veza.\nIz kompanije “Kasperski Lab” su negirali da su imali ikakvo znanje o ruskom hakovanju niti da su učestvovali u njemu.\n– Kasperski Labnikada nije pomagao niti će pomagati bilo kojoj vladi na svetu u sajberšpijunaži – piše u saopštenju.


Predstavnički dom: Porodice žrtava mogu da tuže S. Arabiju\nAmerički Predstavnički dom usvojio je zakon kojim se porodicama žrtava terorističkih napada 11. septembra 2001. dozvoljava da tuže vladu Saudijske Arabije zbog navodne podrške terorizmu, uprkos pretnjama Bele kuće da će uložiti veto na taj zakon.\nSenat je u maju usvojio zakon nazvan “Pravda protiv sponzora terorizma”, uprkos protivljenju Saudijske Arabije, ključnog saveznika Sjedinjenih Država. Petnaest od 19 otmičara aviona 11. Septembra 2001. bili su saudijski državljani ali Rijad odbacuje navode da je odigrao bilo kakvu ulogu u napadima ili podržavao organizacije povezane sa terorističkim grupama.\nProtivljenje Bele kuće ovom zakonu potiče iz zabrinutosti da bi mogao da oslabi američke veze sa Saudijskom Arabijom, te da izloži američke državljane u inostranstvu pravnim rizicima i otvori vrata tužbama protiv SAD u stranim zemljama. Medjutim, veto Bele kuće mogao bi da se poništi glasovima najmanje dve trećine članova Predstavničkog doma i Senata.\nZakonom koji je predložio kongresmen Džerold Nedler iz Njujorka snažno se podržavaju porodice žrtava. Nedler je izjavio da je želeo da se o zakonu glasa pre 15. godišnjice napada terorističkih napada. Glasanje u Predstavničkom domu održano je dva meseca pošto je Kongres objavio 28 deklasifikovanih stranica kongresnog izveštaja o potencijalnim saudijskim vezama sa napadima. Objavljena dokumenta nisu značajno proširila informacije koje su već ranije javno obelodanjene u drugim izveštajima i dokumentima.


Beta 20. aprila 2017. 14:25\n„Veće štete sneg je naneo i zasadima maline koje su dobro negovane, jer su njihove grančice dostigle dužinu od 30-35 centimetara, tako da su se lakše lomile pod snegom. Zasadi maline koji su na većim nadmorskim visinama i koji su slabije negovani su manje oštećeni“, rekao je Lukić.\n„Oštećenja na malinama nisu mala, ali nisu tako zabrinjavajuća kako to izgleda na prvi pogled“, rekao je Lukuć.\n„Od drvenastog voća, zbog niskih temperatura najviše su oštećeni zasadi kajsije, jer je kajsija ove godine ranije krenula i njeni plodovi su već dostigli veličinu krupnijeg lešnika“, rekao je Lukuć.\nOn je rekao da ukoliko se obistine vremenske prognoze i u narednim danima bude jutarnjih mrazeva šteta može biti „pogubna“ za sve vrste voćaka.\n„Manji zasadi voća mogu se zaštiti samo delimično i to zadimljavanjem, koje se postiže paljenjem strugotine, ili sena, ili vlažne trave, što može samo ublažiti oštećenaja voća od dejstva mrazeva“, rekao je Lukić.\n„U većim zasadima zaštita je gotovo nemoguća, jer je jedini pravi način zaštite orošavanje, za šta su potrebni posebni uredjaji. Nisam siguran da u zapadnoj Srbiji postoji ijedan voćnjak koji ima takve uslove zaštite“, rekao je direktor čačanskog Instituta za voćarstvo.\nTrgovina i telekomunikacije prioriteti saradnje SRB i Češke\nRusija ulaže 81 milion dolara u istraživačke IT centre


Kosovski premijer: Oduzimamo “sve nelegalne registarske tablice” | Starmo\nNaslovnica Region Kosovski premijer: Oduzimamo “sve nelegalne registarske tablice”\nPriština — Kosovski premijer Albin Kurti je izjavio da zvanična Priština nije željela da uspostavi recipročne mjere Srbiji o registarskim tablicama, ali da nije bilo drugog izbora zbog stavova zvaničnog Beograda.\nMinistarstvo unutrašnjih poslova (MUP) Kosova u saradnji sa Policijom Kosova sprovodi u ponedeljak (20. septembar) akcije na graničnim prelazima na sjeveru Kosova koje se tiču realizacije Briselskog sporazuma između Prištine i Beograda o slobodi kretanja.\nPremijer Kurti naveo je da akcija Specijalne jedinice Policije Kosova na graničnim prelazima na sjeveru nema za cilj ometanje kretanja građana Kosova iz redova srpske zajednice, niti destabilizaciju, već da se “radi isključivo o poštovanju sporazuma, koji su u Briselu postigli Kosovo i Srbija”.\n“Kao premijer svih građana Kosova, uvjeravam vas da današnje radnje nadležnih organa za sprovođenje ovog sporazuma o slobodnom kretanju nisu usmjerene protiv građana Srbije. Oni ni na koji način nemaju namjeru da povrijede pravo na slobodno kretanje srpskih građana ili da izazovu bilo kakvu destabilizaciju. Kako juče, danas ili sutra, građani Srbije kretaće se slobodno, bezbjedno, zaštićeni zakonom i Ustavom Republike Kosovo”, rekao je Kurti.


Neuspjela zavjera terorista\nBritanske vlasti su uhapsile 20-ak osoba za koje sumnjaju, kako je saopšteno, da su planirali aktivirati eksploziv na više aviona iznad okeana na letovima iz Britanije za Sjedinjene države. Paul Stephenson, zamjenik komesara londonske policije rekao je na konferenciji za novinare da su teroristi imali namjeru da izvrše nova masovna ubistva na nezamislivom nivou.\nPredsjednik Sjedinjenih država George W. Bush, komentirajući saopštenja koja su stizala iz Britanije, je istakao: Ta hapšenja su još jedan, vrlo očit podsjetnik, da smo u ratu u ratu sa islamskim fašistima i da su oni spremni na bilo kakvo zlo i podlosti kako bi uništili one koji vole slobodu.\nMichael Chertoff, ministar za unutarnju sigurnost Sjedinjenih država o uspjehu britanske policije je rekao: Uvjereni smo da su hapšenja u Britaniji uveliko poremetila planove terorista i otklonila veliku opasnost. Ipak, ne treba smatrati da je ta opasnost potpuno otklonjena, odnosno da smo u potpunosti identificirali ili neutralizirali svakog člana terorističke mreže kojoj su pripadali.\nZavjera je, kako je ocijenio gospodin Chertoff, vrlo sofisticirana zamisao o mogućem kompletiranju bombi u avionima i njihovom aktiviranju tokom leta.\nU međuvremenu, Sjedinjene države su poduzele i poduzimaju korake da povećaju sigurnost na domaćim i međunarodnim letovima. Gospodin Chertoff je istakao da oni koji namjeravaju putovati ne bi trebalo da odustaju od planiranih putovanja uz nužan oprez i strpljenje u kontaktima sa osobama zaduženim za sigurnost i pregled prtljaga prilikom prolaska kroz nužne kontrole na aerodromima.


Kako je Dodik reagovao na zahtjeve roditelja Davida Dragičevića: Ovo nije normalno | Bh-index\nRoditelji tragično stradalog Davida danas nisu prisutvovali na protestima jer su pozvani u Tužilaštvo. Oni su ranije najavili da će angažirati najbolji advokatski tim i ako bude trebalo izvršti dodatnu obdukciju posmrtnih ostataka pokojnog mladića. Porodica Dragićević pozvala je građane da im pomognu u ovoj borbi za punu istinu o uzrocima smrti svog sina.\nOkupljanju na Trgu Krajina prisustvovao je i državni vrh Republike Srpske na čelu a Miloradom Dodikom i Željkom Cvijanović. Predsjednik i premijerka su nakon mitninga u obližnjoj kafani pokazali ogromnu nervozu zbog prozivki građana.\n“Ovo više nije normalno, ovaj dečko… Sad roditelji traže da se…!”, požalio se Milorad Dodik svojim sagovornicima, uz psovke.\nKako je sve izgledalo pogledajte u prilogu BN televizije.


Kosovska skupština raspravlja samo o zakonu o "Trepči" | Radio Kosovska Mitrovica\nKosovska skupština raspravlja samo o zakonu o “Trepči”\n7. October, 2016 17:03 |\nKosovska skupština odlučila je većinom glasova da se na dnevnom redu današnje sednice raspravlja samo Nacrtu predloženog zakona o Trepči, što je prihvaćeno većinom glasova.\nPrištinska Kohanet prenela je da je za taj predlog od 81 prisutnog poslanika glasalo njih 73, dok je osam poslanika Srpske liste glasalo protiv. Istovremeno odbijen je predlog Srpske liste da se predloženi Nacrt zakona o Trepči skine s dnevnog reda.\nVlada Kosova usvojila je ranije Nacrt zakona o Trepči, kojim se predlaže da 80 odsto ovog preduzeća bude vlasništvo kosovske vlade, a 20 odsto – zaposlenih. Usvajanju zakona suprotstavili su se predstavnici Srba – zamenik premijera Kosova, Branimir Stojanović i ministri Ljubomir Marić i Dalibor Jevtić, što nije bilo dovoljno da se zakon ne usvoji, te je on prosleden na usvajanje kosovskoj skupštini, čije zasedanje je u toku.\nPredlog zakona poslanicima je predstavio premijer Isa Mustafa rekavši da “‘Trepča’ jeste i da će ostati imovina Kosova”.\nRTK je prenela da je Mustafa rekao da je Nacrt zakona o “Trepči”, zakon koji je od posebne važnosti za Kosovo i pozvao poslanike da ga podrže.\nPoslanik DSK, Muhamet Mustafa, nekada predsednik Odbora za privredu kazao je da je reč o zakonu od posebnog značaja, jer on otvara put da Trepča postane atraktivna kompanija za ulaganja vlade i radnika.\nPoslanik DPK Salji Beiša-Šalja je rekao da restrukturiranje Trepče otvara vrata stranim investitorima, prenela je Kohanet.\n“Ovaj nacrt zakona je u direktnoj vezi sa sudbinom Trepče, a poslanička grupa DPK procenjuje da je dolazak ovog zakona u parlamentu važna za ekonomiju. Ovaj zakon otvara put za revitalizaciju i restrukturiranje i otvoriće vrata stranim i domaćim investitorima, koji su neophodni za ekonomiju Kosova”, rekao je Beriša-Šalja i takođe pozvao poslanike da glasaju za ovaj zakon.\nVlada Kosova usvojila je danas Nacrt zakona o Trepci, kojim se predlaže da 80 odsto ovog preduzeca bude vlasništvo kosovske vlade, a 20 odsto – zaposlenih. Usvajanju zakona suprotstavili su se predstavnici Srba – zamenik premijera Kosova, Branimir Stojanovic i ministri Ljubomir Maric i Dalibor Jevtic, što nije bilo dovoljno da se zakon ne usvoji, te je on prosleden na usvajanje Skupštini Kosova, koja bi odluku trebalo da donese do kraja dana.\nInače, zasedanju kosovske skupštine prethodio je hitan sastanak predstavnika Srba iz četiri opštine sa sevea Kosova, sa koje je poručeno da će se bilo kakva jednostrano doneta odluka smatrati ništavnom i nesprovodivom na severu KiM.\nPotom je usledio treći po redu protest u mestu Rudare, kraj Zvečana sa kojeg je pomocnik direktora Kancelarije za KiM Petar Petković poručio da, kao što se na zvečanskoj tvrđavi vijori srpska zastava, dako će se vijoriti, dok je Srbije i srpskog naroda i na Trepčinom dimnjaku.\nProtestu su pored Petkovića i ministara u kosovskoj vladi, priključili studenti univerziteta u Kosovskoj Mitrovici.


U Službenom glasniku Republike Srpske objavljena Odluka o izmjeni Odluke o jedinstvenom registru računa poslovnih subjekata u BiH - Računovodstveni servis Unija\nU Službenom glasniku Republike Srpske objavljena Odluka o izmjeni Odluke o jedinstvenom registru računa poslovnih subjekata u BiH\nU Službenom glasniku Republike Srpske – broj 34, od 16.4.2021. godine objavljena je Odluka o izmjeni Odluke o jedinstvenom registru računa poslovnih subjekata u Bosni i Hercegovini. Odluku je donio Upravni odbor Centralne banke Bosne i Hercegovine na Petoj sjednici 29.3.2021. godine, a na osnovu Zakona o Centralnoj banci Bosne i Hercegovine.\n– Izvještaj o računu poslovnog subjekta\n– Izvještaj o istoriji statusa računa poslovnog subjekta\n– Izvještaj o računima poslovnog subjekta\n– Izvještaj da poslovni subjekat nema evidentiran niti jedan račun u JRR\n– Izvještaj o računu poslovnog subjekta – Glavni račun\n– Izvještaj o promjeni Glavnog računa poslovnog subjekta\n– lično (u Glavnoj jedinici / filijali CBBiH kojoj je upućen zahtjev)\n– faks broj: ______________________________ □ e-mail: ______________________________\nIdentifikacioni broj poslovnog subjekta Broj računa poslovnog subjekta Naziv, mjesto/sjedište i adresa poslovnog subjekta\nIzvor: Službeni glasnik Republike Srpske – broj 34, od 16.4.2021.\n< Previous: Utvrđene izmjene i dopune Zakona o akcizama u BiH\nNext > Vlada Republike Srpske donijela Uredbu o dodjeli sredstava za saniranje posljedica pandemije virusa korona za mart 2021. godine


Šahtjor, Briž i Tuluz u Humskoj - Dnevni list Danas\nPočetna » Društvo » Šahtjor, Briž i Tuluz u Humskoj\nFudbaleri Partizana dobili neatraktivne ali jake protivnike u grupi J nove Lige Evrope\nŠahtjor, Briž i Tuluz u Humskoj\nPobedom u Žilini fudbaleri Partizana izborili su se za još šest međunarodnih utakmica, a od ishoda dvomeča sa ukrajinskim Šahtjorom, francuskim Tuluzom i belgijskim Brižom, u grupi J novopokrenute Lige Evrope, zavisi da li će srpski prvak i na proleće igrati preko granice. Mogao je tim iz Humske proći gore, ali i bolje na jučerašnjem žrebu, jer je za rivale dobio neatraktivne, ali jake rivale, predvođene pobednikom prošlogodišnjeg Kupa UEFA iz Donjecka, čiji dres godinama nosi bivši zadnji vezni „parnog valjka“ Igor Duljaj.\n0Piše: O. N. 28. avgusta 2009. 19.18\n– Drago mi je što ću ponovo ići na Šahtjor, jer sam sa Dinamom iz Kijeva odigrao mnoge derbije sa klubom iz Donjecka. Ukrajinci se izdvajaju kvalitetom u našoj izjednačenoj grupi. Iskusni su, dugo na okupu i redovno na evropskoj sceni, ali ni njima sigurno neće biti svejedno. Znam koliko cene srpski fudbal. Nismo baš morali izvući ni Tuluz, ali sve su to protivnici s kojima možemo da igramo, ekipe našeg ili jačeg nivoa. Ne možemo obećati prolaz, ali nadam se da ćemo spremni dočekati te duele, a navijači svaki put napuniti stadion u Humskoj. Nije samo zadovoljstvo već i veliko iskustvo igrati u ovakvom takmičenju – prva je reakcija Gorana Gavrančića, sada štopera crno-belih, a nekada defanzivca večitog Šahtjorovog rivala.\nIgor Duljaj navija da njegov bivši i sadašnji klub zajedno prođu u sledeću fazu.\n– Drago mi je što ću ponovo doći u Beograd i videti se sa mojim prijateljima iz Partizana, ali nisam uopšte srećan što igram protiv bivšeg kluba. Stalno pričam saigračima iz Šahtjora o njemu i njegovim navijačima, pa sad imaju priliku da se uvere u to. Želim da mi i Partizan završimo na prvim mestima u grupi – poručio je iz Monaka, eks polaznik Omladinske škole crno-belih, koji je sinoć igrao Superkup sa osvajačem Lige šampiona Barselonom.\nTrener jedinog preostalog srpskog predstavnika u evrokupovima Slaviša Jokanović nije baš najzadovoljniji dobijenom konkurencijom u borbi za prvo prezimljavanje u Evropi posle 2005.\n– Imali smo sreće u drugom šeširu (Briž), ali ne u prvom (Šahtjor) i poslednjem (Tuluz). Ukrajinci su osvajači ovog takmičenja, Tuluz dolazi iz jake francuske lige, a Briž predstavnik zemlje sa čijim smo timom igrali i prošle sezone (Standard iz Liježa). Utakmice će biti teške, ali videćemo gde nam je mesto – kaže strateg crno-belih, kojeg je prolaz u Ligu Evrope skoro izvesno spasao od smene, na čemu je do Žiline insistirao najveći deo Upravnog odbora kluba.\nNeispunjena obećanja iz kvalifikacija za Ligu šampiona, snaga rivala i njihovih prvenstava, kapitenu Nenadu Đorđeviću ne dozvoljavaju da se izleće sa prognozama.\n– I sam ulazak u Ligu Evrope je veliki uspeh. Učinićemo sve da se nadigravamo sa protivnicima, ali trebalo bi da budemo obazrivi i pametni u tome. Izvučene ekipe nisu možda zvučnih imena, ali su sve do jedne nezgodne. Idemo meč po meč, počev od prvenstvene utakmice sa Hajdukom – ne zaboravlja iskusni štoper narednu superligašku obavezu sa tradicionalno žilavim Kuljanima.\nU tih 90 minuta na terenu sigurno neće biti Obradovića (prešao u Saragosu) i Krstajića (obnovio povredu), a možda ni rovitog Moreire.\nUhapšeni navijači Žiline\nSlovačka policija uhapsila je šestoricu navijača Žiline pre i posle utakmice sa Partizanom, javili su slovački mediji. Četvorica „šošona“ privedeno je zbog napada na pristalice crno-belih, na ulasku u stadion, kada su dvojica „grobara“ lakše povređena, dok su ostali završili u zatvoru zbog upada na teren nakon završetka meča i pokušaja izazivanja nove tuče sa gostujućim fanovima.\nMilion evra već u kasi\nNeulazak u Ligu šampiona izbio je crno-belima iz ruku sedam miliona evra direktne zarade od plasmana u klupsku elitu, ne male prihode od prodaje TV prava i ulaznica, te sigurno uvećanje tržišne cene igračima, ali „parni valjak“ imaće koristi i od Lige Evrope. Sam prolaz u grupu košta milion evra, u slučaju pobede u klupsku kasu sliće se još 140.000 evra, dok remi donosi upola manju novčanu nagradu.\nPočetak i kraj u Beogradu\n1. kolo (17. septembar) PARTIZAN – Tuluz\n2. kolo (1. oktobar) Šahtjor – PARTIZAN\n3. kolo (22. oktobar) Briž – PARTIZAN\n4. kolo (5. novembar) PARTIZAN – Briž\n5. kolo (3. decembar) Tuluz – PARTIZAN\n6. kolo (16. decembar) PARTIZAN – Šahtjor


Iskazujući veliki senzibilitet prema porodicama i djeci sa poteškoćama u razvoju, a uzimajući u obzir da u Bosni i Hercegovini ne postoji sistemska podrška za ovu ranjivu kategoriju društva, Općina Centar Sarajevo je u 2017. godini obezbijedila prostor u Ulici Valtera Perića i u potpunosti finansirala njegovu rekonstrukciju, odnosno adaptaciju, uključujući namještaj i opremu, u skladu sa potrebama djece sa poteškoćama u razvoju i njihovih porodica.\nZa rekonstrukciju i opremanje prostorija Općina je izdvojila 160 hiljada maraka, a nakon višemjesečnih napora u januaru 2018. godine konačno je i otvoren Centar za podršku porodicama sa djecom i osobama sa poteškoćama u razvoju. Implementacija projekta povjerena je Udruženju “Colibri”, a rezultati rada ovog Centra, ali i Udruženja u proteklih nekoliko mjeseci bili su impozantni.\nNačelnik Općine Centar dr. Nedžad Ajnadžić koji je podržao uspostavljanje i otvaranje ovog Centra, prilikom posljednje posjete je naglasio da mu je ovaj uspješno realizirani projekat Općine Centar jedan od najdražih.\nS obzirom na sve navedeno, Općina Centar izražava veliko nezadovoljstvo činjenicom da Centar za podršku porodicama sa djecom i osobama sa poteškoćama u razvoju ne radi duže od 20 dana, a sve zbog kvara na zajedničkim istalacijama stambeno-poslovnog objekta iznad prostora u kojem je Centar smješten, te prodiranja otpadnih voda u prostorije u kojima borave porodice i djeca.\nŽeleći da se prostorije što prije osposobe i u namjeri da pomogne porodicama i djeci, predstavnici nadležnih službi su u više navrata kontaktirali Sarajevostan, odnosno upravitelja koji je nadležan za rješavanje navedenog problema.\n-Oštećenja su nastala u poslovnom prostoru u kojem je smješten Centar za podršku porodicama sa djecom i osobama sa poteškoćama u razvoju. Pucanje cijevi je nastalo na instalacijama smještenim u zajedničkim dijelovima zgrade. Upravitelj nad objektom je Sarajevostan koji ima zakonsku obavezu da izvrši sanaciju nastalih oštećenja. Predstavnici Sarajevostana su obavijestili Općinu Centar da su u dva navrata izlazili i radili uviđaj, ali da nemaju sredstava na računu. U obavijestima Sarajevostana nismo dobili ni predmjer ni predračun potrebnih radova za sanaciju uzroka curenja u prostor. Nadležna služba je 6. augusta kontaktirala Sarajevostan i zatražila da se kvar sanira. Nakon toga 9. augusta ponovo je kontaktiran Sarajevostan i opet ništa nije urađeno. Poslije toga 13. augusta smo ponovo kontaktirali Sarajevostan gdje smo dobili informaciju da je dat nalog da se radovi izvrše. S obzirom da je stanje ostalo nepromijenjeno 16. augusta ponovo smo kontaktirali Sarajevostan, ističu iz Općine Centar.\nOpćina Centar Sarajevo ne može izvršiti sanaciju kvara na zajedničkim instalacijama i vertikalama vodovoda i kanalizacije s obzirom da je neophodan ulazak i u privatne stanove, a što je u isključivoj nadležnosti Sarajevostana, preduzeća kojem je Kanton Sarajevo povjerio upravljanje nad ovom zgradom.\nOpćina Centar će u svakom slučaju, nakon što bude otklonjen kvar, preduzeti hitne mjere kako bi se prostorije Centra za podršku porodicama sa djecom i osobama sa poteškoćama u razvoju što prije osposobile i kako bi djeca i porodice ponovo ušle u prostorije koje su njima i namijenjene.


RTCG - Radio Televizija Crne Gore - Nacionalni javni servis :: Društvo :: Obilježen Dan ženskog preduzetništva\nPODGORICA 19. 05. 2017. 18:50 >> 18:23 0\nObilježen Dan ženskog preduzetništva\nEkonomski jaka žena sebe ostvaruje, osvješćuje i ojačava, poručeno je sa konferencije „Moć žene“ koja je danas održana u Podgorici povodom Svjetskog dana ženskog preduzetništva.\nSocijalna politika jačanjem ekonomskog položaja žena kroz razvoj ženskog preduzetništva traži izlaz iz nezaposlenosti u mnogim zemljama, pa i u Crnoj Gori, te je veće učešće žena u kreiranju poslovnog okruženja i razvoju privrede od velikog značaja, poručio je ministar za ljudska i manjinska prava Mehmed Zenka.\nZenka je naglasio da je žena u biti pokretač mnogih promjena, i da joj potencijal koji posjeduje treba omogućiti da i ostvari.\nMinistarka ekonomije Dragica Sekulić izrazila je uvjerenje da će Strategija razvoja ženskog preduzetništva kreirati neophodne preduslove i osnova na kojima će žene moći da ravnopravno iskažu svoje preduzetničke potencijale i unaprijede svoj položaj u društvu po svim osnovama.\nKroz stvaranje povoljnog poslovnog ambijenta i pružanje podrške razvoju preduzetničkih potencijala žena razvijaće se postojeća i otvarati nova preduzeća, kreirati nova radna mjesta, te ukupno razvijati sektor MSP i preduzetništva u Crnoj Gori, poručila je Sekulić.\nFiona Mekluni, ispred Sistema UN, prenijela je uvjerenje UNDP da odgovor na situaciju u zemlji leži u posvećenom vođstvu, te izrazila zadovoljstvo što je na čelu resora ekonomije žena.\nVrlo je važno pružiti podršku za stvaranje povoljnih uslova u tom pravcu, uključujući aktivno učešće u razvojnim politikama, te sprovođenje postojećih servisa u ovoj oblasti, dodala je stalna predstavnica Sistema UN u Crnoj Gori.\nIspred Glavnog grada prisutne je pozdravio Vladimir Rajčić koji je govorio o inicijativama i predanosti Glavnog grada Podgorica unapređenju biznis ambijenta kao jednog od elementarnih preduslova za rast i razvoj cjelokupne društvene zajednice.\nEdita Dautović, predsjednica Udruženja preduzetnica Crne Gore, zahvalila je svima na učešću u radu konferencije, posebno preduzetnicama iz regiona. Ona je konstatovala da su primjeri dobre prakse i iskustva koja su se mogla čuti i razmijeniti na današnjoj konferenciji bila izuzetno korisna u daljem razvoju oblasti ženskog preduzetništva u Crnoj Gori.\nKonferenciju je organizovalo Udruženje preduzetnica Crne Gore u partnerstvu sa Ministarstvom za ljudska i manjinska prava, Kancelarijom Programa za razvoj UN u Crnoj Gori i Glavnim gradom.\nUdruženje preduzetnica Dragica Sekulić Mehmed Zenka\n20. 08. 2019. 46\nNema idealnog zakona, idealne su samo božje knjige\n09. 08. 2019. 23\nPred CG brojni izazovi na putu ka EU


Ona menja sve - projekat podrške ženskom preduzetništvu\nPorastom broja uspešnih predstavnica inovacionog preduzetništva, iz godine u godinu tema ženskog inovacionog preduzetništva sve više dobija na značaju.\nŠirenje svesti o značaju razvoja ženskog inovacionog preduzetništva dovodi do pronalaženja većeg broja mogućnosti za podršku i pomoć pri pokretanju sopstvenog preduzetničkog poduhvata.\nJedan od glavnih razloga za povećanje broja žena u ovoj oblasti je brz razvoj i uvođenje digitalnih tehnologija u\nsvakodnevno poslovanje. Osim održavanja brojnih događaja na temu ženskog inovacionog preduzetništva, sve češće se organizuju grupe i zajednice žena zainteresovanih za preduzetništvo, kako bi razmenjivale svoje priče i iskustva.\nProjekat "Podrška ženskom preduzetništvu" upravo treba da spoji inovacione preduzetnice sa jedne, i sve zainteresovane za žensko inovaciono preduzetništvo sa druge strane. Uspešne tehnološke preduzetnice svakodnevno pokazuju kako je moguće napraviti značajnu promenu u ovoj oblasti ukoliko imate volju, kao i da se sve prepreke mogu prebroditi proaktivnošću, dobrom organizacijom i strpljenjem.\nNaime, projekat je osmišljen tako da se kroz sprovođenje promotivne kampanje o uspešnim ženama u oblasti inovacionog preduzetništva i održavanjem mitapa podigne svest o značaju ženskog inovacionog preduzetništva. Kroz predstavljanje pozitivnih primera i sjajnih uzora među ženama, projekat daje svoj doprinos vrednovanju rada i uspeha žena.\nPored ovoga, uloga projekta je da ohrabri sve zainteresovane žene koje imaju želju da uđu u svet preduzetništva.\nU periodu od septembra do decembra, svakog meseca će se organizovati po jedan mitap sa ciljem da se pored teorijskog aspekta inovacionog preduzetništva, približe načini na koje su izabrane preduzetnice pokrenule svoje biznise, sa kojim izazovima su se susretale i kako su uspešno rešavale nepovoljne situacije.\nUloga žena preduzetnica, koje će govoriti o svojim poslovnim uspesima, je da inspirišu i motivišu sve zainteresovane za pokretanje sopstvenog poslovanja.\nMitapi su, osim za žene koje imaju ideju i žele da se oprobaju u preduzetništvu, otvoreni i za uspešne preduzetnice koje već poseduju sopstvene preduzetničke poduhvate, ali i za sve koji su zainteresovani za oblast inovacionog preduzetništva i žele da čuju nešto više o tome.\nIzabrane žene preduzetnice, Nataša Pavlović Bujaš, Ana Nešić, Zorana Milidrag i Dragana Jovčić, će držati mitape sa temama:\n- "Preduzetništvo kao način života, a ne kao biznis model’"\n- "Kako kreirati zajednicu oko ideje?"\n- "E-commerce-a - važnost pri pokretanju novog biznisa"\n- "Kako teoriju pretvoriti u praksu i pokrenuti svoj biznis".\nPored toga, izabrane preduzetnice će objasniti i kako su prepoznale prave ideje za pokretanje biznisa, kao i u kom trenutku su se prvi put osetile uspeh i ponos zbog svog rada.\nGlavna ideja je da izabrane žene preduzetnice pomognu pri osnaživanju drugih zainteresovanih za inovaciono preduzetništvo. Upravo iz tog razloga poruka projekta "Podrške ženskom preduzetništvu" glasi Ona Menja SVE.\nPozivaju se sve koji imaju ideju za pokretanje sopstvenog biznisa ili žele da unaprede svoje startape, kao i svi zainteresovani za oblast inovacionog preduzetništva da prisustvuju mitapima i otkriju svoj potencijal za preduzetništvo i razvoj startapa.\nMitapi će se održati onlajn 22. septembra, 15. oktobra, kao i tokom novembra i decembra 2020. godine, na kojima će redom predavači biti Nataša Pavlović Bujaš, Ana Nešić, Zorana Milidrag i Dragana Jovčić.\nSve aktivnosti projekta "Akcelerator ženskog preduzetništva" sprovodi uduženje SEE ICT, dok je projekat podržan od strane Kabineta ministra za inovacije i tehnološki razvoj vlade Republike Srbije.\nVeštačka inteligencija - EMM Anketa\nU Srbiji kradu i bandere\n18-godišnjak nelegalno na vrhu Velike pi...


Nelt Crna Gora - Razvoj\nRazvoj za nas znači opstanak. U tom smislu, trudimo se da superiorno pokrijemo tržišta na kojima poslujemo, proširimo prodaju i distribuciju, unaprijedimo pružanje logističkih usluga uz primjenu najmodernije tehnologije i standardizaciju poslovanja.\nNelt na svim tržištima na kojim posluje želi da ostvari maksimalno pokrivanje prodajnih kanala i objekata i da uspostavi vrhunske standarde u svojoj djelatnosti. Sa više od 700 zaposlenih u prodaji, marketingu, logistici i pratećim službama, želimo da sarađujemo sa svim tržišno orijentisanim nacionalnim i internacionalnim trgovačkim lancima, veleprodajama, malim i velikim privatnim radnjama, kioscima, apotekama, parfimerijama, benzinskim pumpama itd.\nTežimo ka tome da uspješne poslovne modele primijenimo i na prodajne djelatnosti u kojim do sada nismo bili prisutni, maksimalno koristeći ljudske i materijalne resurse iz postojećeg poslovanja. Uz to, ulažemo stalne napore da bismo ostali lideri u korišćenju naprednih informacionih tehnologija u prodaji (Hand Held i Tablet Computers, B2B portali ), finansijama (e-banking), komunikacijama (IP telefonija, IM, 3G+ prenos podataka sa terena) i logistici (WMS i Dynamic routing). Implementirali smo poslovno-informacioni sistem SAP, sa ciljem da se postojeći ERP zamijeni rješenjem koje u potpunosti može da obuhvati i podrži strategiju održivog širenja i unapređenja poslovanja, kao i sve procese unutar kompanije.\nU domenu distribucije, Neregelia danas posluje sa kompanijama: Procter & Gamble, Kraft Foods, Wrigley, Phillips, Vitalie, Mars, Braun, DeLonghi...\nPosebno ističemo to da Nelt primjenjuje visoke poslovne standarde preuzete od svojih principala, uz apsolutno poštovanje državnog uređenja i zakona zemalja u kojima posluje.


Novi ugovori za izbeglice - NMR Info\nKreirano feb 1, 2019\nU Sečnju je danas, 1. februara 2019. godine, svečano uručeno 15 ugovora o dodeli malog granta za popravak ili adapraciju kupljenih seoskih kuća izbeglicama iz Bosne i Hercegovine i Republike Hrvatske, u okviru proširenja četvrtog potprojekta Regionalnog stambenog programa u Republici Srbiji sa teritorije opštine Sečanj.\nPredrag Rađenović, predsednik opštine Sečanj svečano je uručio ugovore izbeglicama.\n-“Prošlo je više od dve godine od kada smo ušli u ovaj projekat stambenog zbrinjavanja izbeglica na teritoriji opštine Sečanj. Danas smo ovde, da vi koji ste u tom programu kroz kupovinu seoskih kuća sada zbrinuti kada je u pitanju stambeno zbrinjavanje, a današnjim potpisivanjem ugovora i dobili još nešto materijala i pokućstva da vaši novi domovi dobiju novi sjaj u kojima će biti sve ono što je potrebno za pristojan život.” rekao je prisutnima Predrag Rađenović, predsednik opštine Sečanj\nRegionalni stambeni program (RSP) je zajednički višegodišnji program Republike Srbije, Bosne i Hercegovine, Crne Gore i Republike Hrvatske, koji ima za cilj da obezbedi trajna stambena rešenja za najugroženije izbegličke porodice, iz sve četiri zemlje, od kojih je najviše u Srbiji.\nSprovodi se uz podršku OEBS-a, UNHCR-a i Banke za razvoj Saveta Evrope, a finansiran je prvenstveno donatorskim sredstvima Evropske unije, koja je i najveći donator, zatim Sjedinjenih Američkih Država, Nemačke, Norveške, Italije, Švajcarske, Danske, Turske, Luksemburga, Španije, Kipra, Češke, Mađarske, Rumunije i Slovačke.


18.07.2009 u 22:00\nŽandarmerija nije neprijatelj građana u KZB\nTrenutno stanje bezbednosti na jugu Srbije je pod kontrolom državnih organa i interes je da se rasvetle događaji koji predstavljaju očite primere terorističkih akta, izjavio je u intervjuu za „Politiku” Milorad Veljović, direktor policije Srbije. –Opredeljenost države miru pokazuje i prisustvo najviših predstavnika Srbije na jugu posle napada kod Bujanovca i u Preševu. Policija...\nTadić: Odgovorni i predsednici opština i međunarodna zajednica\nPredsednik Srbije Boris Tadić izjavio je juče, obilazeći baze Vojske i Žandarmerije u Kopnenoj zoni bezbednosti, da će odgovorni za napad u kome su ranjena dva pripadnika Žandarmerije biti procesuirani kao teroristi. Srbija će na ovaj teroristički napad i eventualne slične napade u budućnosti odgovarati sa strpljenjem, ali i odlučnošću, poručio je predsednik. On je naglasio da će deo odgovornosti...\nBujanovac – U terorističkom napadu koji se desio pretprošle noći kod Bujanovca dva pripadnika Žandarmerije su, srećom samo lakše ranjena, granatom iz ručnog bacača. Napad je izveden deset minuta posle ponoći na ulazu u selo Lučane, pet kilometara udaljeno od Bujanovca, u kome isključivo žive pripadnici albanske nacionalne zajednice, na magistralnom putu Bujanovac–Gnjilane....\n03.06.2009 u 22:00\nBratislav Dikić novi komandant Žandarmerije\nNa mesto komandanta Žandarmerije MUP-a Srbije postavljen je juče pukovnik policije dr Bratislav Dikić (39), dosadašnji komandant Odreda Žandarmerije u Nišu. Dikić je imenovan rešenjem Ivice Dačića, ministra policije. Bratislav Dikić je studirao u Novom Sadu, gde je magistrirao i doktorirao na Fakultetu za menadžment na užoj naučnoj oblasti „krizni menadžment”. U Ministarstvu unutrašnjih...\nU komandi Žandarmerije obeležen je juče dan ove jedinice MUP-a Srbije, koja je osnovana 1860. godine. Tim povodom Ivica Dačić, ministar policije, izjavio je da srpska policija ima visokostručne, obučene i specijalizovane jedinice, koje mogu da budu primer u regionu i svetu. – Naš zadatak je da očuvamo stabilnost reda i mira, odbranimo zemlju od terorizma, da se borimo protiv...\nU ledenoj vodi utopljenike traže opipavanjem\nDok većina građana zbog obilnih snežnih padavina ima problema u saobraćaju ili sa grejanjem, njihovo radno mesto je i usred zime – pod vodom. Ronioci Žandarmerije ovih hladnih dana imaju puno posla – upravo su obavili zadatak izvlačenja džipa i tela četvoro članova SRS-a koji su sleteli u kanal Dunav-Tisa-Dunav kod Kaća. Pre toga su danima tragali za utopljenikom na Uvačkom jezeru, kao i...


Novi Sad, 01. Juli 2009. PR Objave: Najava -\n10.07. petak, 16h, Omladinski centar CK13: Pozorište u edukaciji - ulaz slobodan. Pristup zdravstvenim uslugama koje tretiraju polno i reproduktivno zdravlje, za žene i mlade – raseljene i Rome – u južnoj Srbiji.\nPristup zdravstvenim uslugama koje tretiraju polno i reproduktivno zdravlje za žene i mlade – Rome i raseljene – u Južnoj Srbiji je trogodišnji projekat, finansijski podržan od strane Evropske komisije i CARE Nemačka Luksemburg , a nosilac projekta je CARE kancelarija u Srbiji.\nProjekat se sprovodi u saradnji sa partnerskim organizacijama:\nNexus - Vranje,\nCentar E8 - Beograd,\nGenerator - Vranje, i\nNarodni parlament - Leskovac.\nProjekat se izvodi u saradnji sa Ministarstvom zdravlja Republike Srbije, na teritoriji opština Vranje, Leskovac i Bujanovac.\nOpšti cilj projekta je poboljšanje nivoa zdravstvene nege i zaštite raseljenih ljudi i romske populacije u južnoj Srbiji, što se postiže kroz specifični cilj:\n"Poboljšana sposobnost Roma i raseljene populacije da zaštite svoje polno i reproduktivno zdravlje (PRZ), kroz pospešeni pristup polnom i reproduktivnom zdravlju kao i korišćenjem usluga i informacija o PRZ."\nKorišćena metodologija zasnovana je na principima kojima se CARE Internacional rukovodi u svom radu – participartorni princip zasnovan na pravima ljudi; konkretne aktivnosti se oslanjaju na rezultate detaljnog istraživanja koje je sprovedeno na početku projekta i čiji su predmet bili običaji, stavovi, i ponašanja koja utiču na polno i reproduktivno zdravlje žena i mladih - raseljenih i Roma na jugu Srbije.\nJedan od osnovnih pristupa koji se koristi za postizanje očekivanih rezultata je metodologija interaktivnog pozorišta u zajednici koja ima za cilj da podigne svest o informacijama vezanim za PRZ, sa osvrtom na društvene i kulturne norme.\nU sklopu pozorišnih aktivnosti projekta, do sada su osmišljene tri predstave po metodologiji pozorišta u edukaciji, sa temama koje su proizašle iz početnog istraživanja projekta, kao osnovne zablude/predrasude korisnika po pitanjima od važnosti za PRZ.\nTreća u ovom nizu predstava zove se: "Ja to moram da znam" i govori direktno o pitanjima polno prenosivih bolesti.\nNakon predstave koja traje oko 30 minuta, prema metodologiji teatara u edukaciji, sledi diskusija sa glumcima i publikom koja traje takodje oko 30 minuta.\nZdravlje, edukacija, pozorište, polno prenosive bolesti, polno, reproduktivno\nq: 19 - t: 0.06545 sec


Twitter uvodi duže snimke od 140 sekundi, ali ni to ne pomaže - Netokracija.rs\nNakon niza prethodnih promena koje su se pojavile na ovom mikro blogu, posebno kada je reč o ciljanim reklamama i embedovanju sadržaja, iz kompanije su odlučili da unaprede platformu, pružajući korisnicima novu mogućnosti objavljivanja dužih video snimaka. Kako prenosi Wersm, svi koju su prisutni na ovoj društvenoj mreži, uskoro će moći da u okviru svojih tvitova postave ili sami naprave video sadržaj u trajanju od 140 sekundi, što omogućava dodatan prostor za uređivanje i kreiranje zanimljivih snimaka.\nNaime, do sada su svi korisnici Twittera bili u mogućnosti da sa svojim pratiocima podele video od 30 sekundi, što za većinu njih nije bio dovoljan vremenski period kako bi se na pravi način predstavila lična video kreacija ili video sadržaj sa nekog drugog izvora – koji bi samo upotpunili određeni tvit. Podsećanja radi, iz pomenute kompanije su se još ranije odlučili da produže trajanje video snimaka i na servisu Vine, koji je u vlasništvu ove društvene mreže.\nSudeći prema objavljenim statistikama, Twitter je tokom ove godine zabeležio rast od čak 50% ukoliko govorimo o deljenju video snimaka, na šta je umnogome uticalo partnerstvo sa NFL-om, koje je rezultovalo objavljivanjem snimaka sa pojedinih utakmica američkog fudbala. Kada je reč o ovom segmentu, na povećanje broja podeljenog video sadržaja, posebno su uticali i dodatni kapaciteti live streaming opcija sa mečeva kao i bolji video alati koji su bili dostupni korisnicima.\nSnapchat u velikom naletu, već prestigao Twitter\nNadovezujući se na nove opcije, iz društvene mreže navode da bi uskoro trebalo da se svim korisnicima širom sveta omogući bolja i naprednija pretraga video sadržaja, koja bi se pojavljivala ukoliko korisnik izabere reprodukciju videa o okvru tvita ili se odluči da to isto uradi na Vine-u .\nIpak, ako govorimo o korisničkoj bazi na Twitteru, nedavno objavljene brojke jasno usmeravaju ka činjenici da je Snapchat postao glavna destinacija za video među društvenim mrežama, generišući 110 miliona aktivnih korisnika širom sveta. Samim tim, korisnička baza u Sjedinjenim Američkim Državama na ovoj društenoj mreži je porasla za 27,2%, te Snapchat broji 58,6 miliona korisnika, dok Twitter ima dva miliona manje, zaustavljajući se na brojci od 56,8 miliona.\nIz Twittera međutim navode da je nova opcija trenutno dostupna za korišćenje manjem broju korisnika, te obećavaju da će sa novim ažuriranjem funkcija biti dostupna kasnije ove godine za sve korisnike širom sveta.\nOno što je sigurno, jeste da bi uskoro trebalo da bude lansirana mogućnosti pregledanja videa preko celog ekrana, a ukoliko saberemo sve što Twitter sprema na polju video sadržaja, možemo lako zaključiti da se ova mreža kasnije nego što je očekivano pridružuje Facebooku, Instagramu ali i Snapchatu – nudeći tako oglašivačima, ali i medijima još jedan kvalitetan kanal za komunikaciju sa potencijalnim kupcima, odnosno publikom. Međutim, postavlja se pitanje da li je Twitter već zakasnio sa svim promenama, s obzirom na to da je konkurencija već otišla daleko. Odgovor na ovo i slična pitanja, dobićemo u periodu koji je pred nama.


Milanović: IT sektor u Srbiji će oslabiti, ako se ne promeni\nProgrameri na psolu u Beogradu, 4. juli 2018.\nNenad Milanović, vlasnik novosadske firme Coing koja je razvila globalno uspješni program za korporativnu produktivnost Clockify i koja je članica Vojvodina ICT Clustera, za ‘Zašto?’ objašnjava kakvi izazovi stoje pred IT industrijom u Srbiji koja nakon decenije stalnog rasta generiše deset posto ekonomske proizvodnje i jedan je od glavnih izvoznika.\nZasluga države za uspeh kompanija poput Nordeusa i tako dalje jeste što nam je omogućila internet.\nZnači, samim time što država Srbija ima internet šanse bilo koga da distribuira i da proda svoje intelektualne usluge u celom svetu su drastično povećane.\nOno što je i dan danas problem nama i mnogima drugima jeste što te usluge, to jest proizvode koje smo napravili, jako teško možemo da direktno prodamo i naplatimo iz Srbije.\nTu postoji više razloga.\nPrvi problem je naša pravna reputacija i činjenica da saznanje da se neki proizvod prodaje iz Srbije pokreće potrebne dodatne provere od strane velikih korporacija.\nKada vama dođe jedan HP (Hewlett Packard), recimo, i hoće da kupi od vas proizvod, ako zna da taj proizvod dolazi iz Srbije on mora da uradi mnogo više sigurnosnih provera da bi njihov korporativni security odobrio tako nešto.\nMi smo svi prinuđeni da usluge i, primarno, proizvode prodajemo iz inostranstva.\nMoja kompanija ima uspešan proizvod koji se zove Clockify, ali mi iz Srbije imamo jako male šanse da to prodamo ozbiljnom kupcu.\nJedan od problem su payment procesori. Znači Srbija nema nijedan payment procesor alat koji može lako da se integriše da bi mogli da primamo strane platne kartice.\nTo je jedan izuzetan problem, koji imaju i kompanije koje već uspešno posluju, recimo Nordeus, i oni svoje usluge moraju da prodaju iz Irske, pošto iz Srbije nisu u mogućnosti to da rade direktno.\nLjudi koji su uspeli da prevaziđu birokratske prepreke uradili su to na način na koji su bili naterani a to je da pravno entitetsko poslovanje i prisustvo izvršavaju iz stranih zemalja.\nOno što Srbija i slične države u regionu moraju da urade jeste da liberalizuju birokratiju, u smislu da uključe poverenje u priču, kako to funkcioniše na Zapadu, a ne da dizajniraju birokratske procese iz perspektive nepoverenja.\nDakle svima se po defaultu veruje a provere se vrše naknadno, a u Srbiji se sve provere vrše inicijalno, dok ne postoji nikakvo mesto poverenju.\nKada primite deviznu doznaku iz inostranstva kao firma, vi prvo morate da opravdate šta je to prije nego što dobijete pristup svom novcu.\nTo nigde na Zapadu tako ne funkcioniše, i to je jedan problem, i ima raznih stvari koje nas usporavaju, koje nam prave probleme.\nDrugi problem je stabilnost pravosudnog sistema.\nAko vi znate da u zemlji poput Srbije ne možete lako da odbranite svoje ugovorene obaveze uz pomoć sudskog sisatema, onda ćete izbegavati da imate posla tu.\nTako da je potrebna liberalizacija birokratije u finansijskom smislu pogotovo i uspostavljanje pouzdanijeg sudstva koje će brže da funkcioniše, jer brzo sudstvo je neophodno za siguran biznis.\nMi smo imali fenomen ubrzanog rasta izvoza ali je problem što je taj rast bio baziran na konsultantskim uslugama a konsultantske usluge nisu skalabilan biznis već isključivo zavisi od broja ljudi koji taj biznis završavaju.\nAko imate deset ljudi koji imaju 40 sati nedeljno vi u konsultanstkom biznisu možete da prodate 400 sati po nekoj fiksnoj ceni, i to je biznis model koji će biti uspešan dok god smo mi u tom manufakturnom smislu jeftiniji od drugih zemalja.\nObzirom da sad polako prolazi to vreme gde smo mi bili jeftiniji od drugih zemalja faktički ceo taj privredni rast će biti održiv samo kroz izvoz digitalnih proizvoda koji mogu da se prodaju po višestruko većim zaradama i da se višestruko više isplate.\nVi kad prodajete konsultantske usluge, ne možete nečije vreme da prodate sto puta skuplje nego što ga plaćate, a kad imate proizvod možete da prodate taj proizvod stotinu ili hiljadu puta.\nUkoliko Srbija i srpske firme ne počnu da izvoze proizvode, taj rast koji smo imali vrlo lako može da se pretvori u pad zato što će strani klijenti koji su nas primarno koristili za konsultantske usluge jednostavno da nastave prirodan proces traženja jeftinije usluge jer mi nismo konkurentni.\nDokaz za to je Hrvatska koja u konsultantskom smislu ima vrlo lošu ponudu u poređenju sa Srbijom, ali to je primarno zato što hrvatske firme koje se bave konsaltingom nisu mogle da se takmiče sa cenama koje su srpske firme mogle da ponude.\nMeđutim, i mi smo na kraju tog ciklusa i vrlo brzo mi isto nećemo biti relevantni na tržištu konsultantskih usluga, ali firme koje imaju proizvode u Srbiji ća da opstanu i da nastave dalje da rade.\nDa bi bilo više takvih firmi Srbija mora da prođe kroz tranziciju koja se odnosi na birokratiju, liberalizaciju finansijskog poslovanja, pravosuđe i intelektualnu svojinu.\nMoja firma je imala sreću jer smo uspeli da se preorjentišemo na izvoz proizvoda pošto nam je bilo sve teže da opstanemo u konsultantskom svetu gde sa našom cenom radne snage koja je uzrokovana odlivom mozgova i uplivom i subvencionisanjem stranih entiteta od strane države mi jednostavno nismo više bili konkurentni.\nMi smo u poslednjem trenutku uspeli da počnemo da ostvarujemo prihode od proizvoda i da se faktički spasimo od sloma koji je definitivno bio izvestan sa trenutnim tržišnim trendovima u polju konsultantskih usluga u računarskom pragramiranju.\nMi smo napravili proizvod koji se zove Clockify i koji se bavi optimizacijom produktivnosti u pravnim licima, u firmama i organizacijama, i on je trenutno najbrže rastući softver tog tipa, zabeležio je inostrani uspeh i počele su da ga koriste korporacije poput Hewlett Packarda, American Expressa, Siemensa i tako dalje.\nNažalost, radi se samo o desetinama takvih proizvoda na nivou cele države.\nU Srbiji imate stotine firmi koje se bave konsultantskim uslugama u oblasti programiranja ali imate možda desetak firmi koje imaju sopstveni proizvod.\nU Novom Sadu postoji još manje od deset firmi koje imaju sopstveni proizvod koji su uspele da izvezu na inostrano tržište i da ostvare od toga takozvani recurring revenue koji se dešava svakog meseca ponovo iako možda potencijalno ne trošimo nikakve ljudske resurse na to.\nTaj odnos firmi koje su uspele da izvezu proizvod u odnosu na firme koje se bave konsultantskim uslugama je poražavajući.\nU našem slučaju, kada se posmatra na godišnjem nivou to jesu milioni (dolara ili eura) i druge firme koje poznajem imaju milionske prihode na godišnjem nivou koje ostvaruju od proizvoda a ne od preprodaje ljudskog vremena.\nSav devizni priliv koji se desio u Srbiji u posljednjih deset godina od IT-ja je poreklom od konsaltinga, a to bi prosto rečeno bio manufakturni smisao, kao što ste imali u Aziji, u zemljama u razvoju koju su prve svoje devizne prihode počele da generišu u proizvodnji onoga što nisu hteli da rade na Zapadu i jeftinije su mogli to da rade u Aziji.\nKina je bila jedna od prvih zemalja gde se outsourcovala proizvodnja, i oni su prošli kroz neku tranziciju, dobili su neke devizne inpute koji su im pomogli da obave tu tranziciju ali oni više recimo nisu konkurentni kao što su neke druge zemlje koje su sad spremne da rade za iste cene kao što su recimo Kinezi radili pre 20 godina.\nTako i mi u Srbiji, mi smo posljednjih 5-10 godina manufakturom stvorili devizne prihode, to nam je pomoglo da uđemo u neku tranziciju i sad na izlazu iz te tranzicije u manufakturnom smislu više nismo konkuretni.\nJedino što sad možemo da prodamo jesu proizvodi, u smislu usluga više ne možemo, opet smo postali skuplji nego neko ko je istočnije od nas.\nZbog toga kažem da sav taj rast koji smo imali vrlo lako može da se pretvori u pad zato što nismo u dovoljnoj meri prebacili svoje finansijsko oslanjanja na proizvode, nego na usluge koje jednako dobro može da pruži i neko u Ukrajini.\nNismo mi ništa pametniji od bilo koga drugog ko je završio neku školu tamo na istoku, svi smo mi isti mozgovi a vrednost mozgova se multplicira timski i kroz proizvod, a ne kroz pojedince.


► Poljski malinari počeli protest i prekinuli berbu\nPrema podacima Instituta ekonomije poljoprivrede proizvodnja jednog kilograma malina ove godine u Poljskoj košta 0,79 evra a maline hladnjače i prerađivači otkupljuju ih po ceni od svega 0,51 do 0,56 evra za kilogram, dok se prošlogodišnja otkupna cena kretala oko 0,81 evra.\n"Želimo da dobijemo 0,23 evra više po kilogramu. To zaista nisu preterani zahtevi. Da su plantažeri u martu znali da će im u junu plaćati maline pola evra, onda ne bi prskali, ne bi povećavali troškove. A vlada nam je dala zakon o otkupu kojim možemo da obrišemo zadnjicu. Cene se menjaju iz dana u dan", kazao je za današnju Gazetu viborču Kšištof Cibulak iz poljskog Saveza voćara.\n"Danas mi je potrebno 12 ljudi a imam samo sedam. Kolegi je potrebno 50 a ima 19 radnika. Voće nam pada na zemlju neobrano. Poljaci uopšte neće da rade a Ukrajinci biraju građevinu jer tamo su zarade veće", kazao je jedan od poljskih malinara Slavomir Bžostek.\nCibulak i poljski malinari ne kriju da su ih inspirisali protesti malinara u Srbiji koji su blokirali puteve da bi vlada na kraju podigla otkupnu cenu.\nOdluku da prekinu berbu i da ne nude maline u otkup poljski malinari doneli su u želji da pored povećanja otkupne cene vlada izmeni Zakon o otkupu tako da i malinari kao plantažeri duvana znaju u proleće kako će se kretati otkupne cene a ne da im, kao sada, otkupnu cenu određuju na dan kada preuzimaju voće.\nPoljska je zajedno sa Srbijom evropska velesila u proizvodnji i izvozu malina, godišnje se sa poljskih plantaža ubere oko 100.000 tona, većinom sa malih veličine od 0,5 do hektara a najveći deo berbe završava u prerađivačkoj industriji koja je i glavni akter koji određuje otkupne cene.


Sprema li SNSD u Trebinju veliku izbornu prevaru? - Istok\nSprema li SNSD u Trebinju veliku izbornu prevaru?\n“Lokalne izborne komisije i birački odbori na ovaj način imaju direktnu kontrolu nad procesom, imaju priliku da manipulišu rezultatima, glasovima građana, a uz izborne prevare vezane za biračke spiskove, sam legitimitet izbora je veoma upitan, posebno kad imate u vidu da su to lokalni izbori gdje može presuditi nekoliko glasova ko će obnašati vlast i ko će biti izabran“, ističe Korajlić.\n- Ugledni njemački portal Fokus, uvrstio je Trebinje na listu top 10 svjetskih gradova za život u penzionerskim danima. Ocjenjujući više parametara, portal svojim sunarodnicma ... Read More\nLista za Pravdu i red, narodnog poslanika Nebojše Vukanovića, osvojila je 1.702 glasa, odnosno skoro 15 odsto, i tim je druga po redu, odmah iz ... Read More\nGradske vlasti Doboja, Trebinja i Banjaluke su se javnim nabavkama čak zaduživale u ovoj godini!\nOpštinske i gradske vlasti su u izbornoj godini trošile više novca na radove u svojim lokalnim zajednicama iako su zbog pandemije njihovi budžeti smanjeni. Sarajevska ... Read More\nNEWER POST„HE na Drini“ plaćaju ceh neuspjele odmazde SNSD-a\nOLDER POSTIstraga otkrila više od 100 kupaca lažnih diploma


Igračke i bezbjednost djece - Citaj Filter\nIgračke i bezbjednost djece\nU Predškolskoj ustanovi “Patrijarh Pavle” u Istočnom Novom Sarajevu održan je okrugli sto o bezbjednosti djece pri kupovini igračaka.\nOkrugli sto je organizovan u okviru projekta Udruženja za zaštitu prava potrošača iz Istočnog Sarajeva “Ženski interaktivni ruralni centar” u saradnji sa Ministarstvom trgovine i turizma Republike Srpske.\nSnježana Rosuljaš, portparol Udruženja, navela je da je cilj projekta da građane upoznaju o tome koje su igračke koje se nalaze na tržištu bezbjedne i na šta bi trebalo da obrate pažnju prilikom kupovine.\nZakon o zaštiti prava potrošača Republike Srpske definiše određene smjernice po pitanju bezbjednost i zdravlje potrošača, te propisuje standarde koje bi svaki proizvod trebalo da ima.\nPotrošačima se savjetuje da ne kupuju igračke koje imaju izražen jak miris, kojima brzo spada boja ili imaju oštre ivice.\n“Treba obratiti pažnju i ukoliko su to dosta jeftiniji proizvodi u odnosu na iste proizvode tog tipa na našem tržištu”, navela je Rosuljaševa i dodala da je potrebno posebno obratiti pažnju na uvozne proizvode, naročito iz azijskih zemalja.\nPrethodna Rekonstrukcija spomenika Zoranu Cvijetiću\nSledeća Izmijenjen režim saobraćaja u nedjelju


Novaković o planovima Galensa i priobalju: Fizički ćemo braniti obalu Dunava ako treba | Novosadski informativni portal 021\n13:20 > 13:17\nNa potezu je, kako kaže, "trgovina uticajem koju ni gradonačelnik, ni kompanija Galens, više ne kriju".\nNovaković je danas izneo nekoliko pretpostavki i očekivanja za budućnost priobalja, a naglasio da će on i aktivisti "ako treba, fizički braniti obalu Dunava".\n"Ako misle da ovo može da prođe, grdno se varaju", kaže on.\nOtkako je Institut "Jaroslav Černi" i zvanično izneo stav da nema ništa problematično u premeštanju nasipa, javnosti je potvrđena namera kompanije Galens da brodogradilište, koje je kupila 2017. godine, pretvori u stambeno-poslovni kompleks koji investitor označava kao "humani".\nNajavljeno je pomeranje nasipa i dodatno učvršćivanje obale (baš u granicama novoplaniranog kompleksa), veslačke staze, ali i nova gradska plaža u dužini od 1,4 kilometara. Plaža bi trebalo da, prema rečima direktora "Urbanizma" Dušana Miladinovića, bude opremljena ugostiteljskim centrima.\nNovaković smatra da je ceo posao "pripreme terena" za zahteve Galensa "primer privrednog kriminala koji treba da istraže nadležni organi". Kako kaže, za uređenje priobalja trebalo bi prvo održati javnu raspravu, a da nadležni "jasno i nedvosmisleno iskomuniciraju šta im je namera i u kom obimu".\n"Svaki put kad mi dobijemo neke insajderske informacije, oni (Srpska napredna stranka i gradska vlast) kažu da to nije tačno, pa se ispostavi da smo sve vreme bili u pravu. Neka izađu i jasno kažu šta je šta. Do ovog trenutka to nisu uradili - niko nije video dokument koji je izradio 'Jaroslav Černi' u celini, postoji zavera ćutanja. Galens očito telefonira gradonačelniku Novog Sada Milošu Vučeviću šta želi", navodi Borislav Novaković.\nOn dodaje da se u slučaju priobalja ponavlja isti obrazac kao i za prethodne projekte Galensa - kupuje se bezvredno zemljište, koje kasnije izmenama urbanističkih planova dobija na ogromnoj vrednosti.\n"Odjednom će novim Generalnim urbanističkim planom, izmenama plana generalne i plana detaljne regulacije na prostoru brodogradilišta i okruženja biti predviđena stanogradnja, što tako nije bilo u trenutku kupovine brodogradilišta. Pogledajte šta gradonačelnik mora da uradi da bi pogodovao kompaniji Galens. Pritom je to krivično delo trgovina uticajem jer da Galens nije imao dogovor s gradonačelnikom i obećanje da će biti menjana urbanistička dokuementacija, oni nikad to ne bi ni kupili. U trenutku kupovine je to zemljište u koritu reke, a ako pomere nasip 500 metara u dubinu, to postaje jedno od najvrednijih građevinskih zemljišta", smatra predsednik gradskog odbora Narodne stranke.\nOn ukazuje na obavezu konverzije zemljišta - tri ključne parcele na pomenutoj lokaciji još uvek su u vlasništvu države, dok je jedna u vlasništvu Grada, a na jednoj od njih pravo korišćenja ima Galens. Pravo korišćenja će, tvrdi Novaković, biti pretvoreno u pravo svojine za Galens, a samo je pitanje da li će to biti urađeno putem licitacije ili "nekog marifetluka".\n"Očigledno je da Galens želi i da ukrupni posed i da će pokušati da dođe do preostale tri parcele na kojima nema pravo korišćenja, ni svojine. Videćemo kako će to uraditi, ali zakon predviđa konverziju uz naknadu - po ceni tržišne vrednosti zemljišta. Ovo smatram vrhunskim kriminalom i ovako nešto nigde u državi nisam video na ovaj način", navodi Borislav Novaković.\nPredlog gradskog odbora ove stranke je da Grad raspiše međunarodni tender za uređenje obale u Novom Sadu - na potezu brodogradilišta, Kameničke ade, Šodroša, Ribarskog ostrva i mornarice, na kojem će moći da učestvuju sve arhitektonske kuće koje to žele.\n"Na taj način ćemo dobiti najbolje moguće rešenje. U protivnom vrtimo se u krug i bavimo više nečim što ima veze s privrednim kriminalom, a ne razvojem Novog Sada", poručuje on.\nKompanija Galens nedavno je saopštila da protivnici projekta koji se u javnosti označava kao "Novi Sad na vodi" imaju, kao i svi, legitimno pravo da iznose mišljenje, "a drugo je ako se to pravo zloupotrebljava za širenje neistina".\n"U budućnosti, kada se za to steknu zakonski uslovi i ako bude struka dala 'zeleno svetlo', na prostoru 'Brodogradilišta' planiramo izgradnju najmodernijeg, humanog stambeno-poslovnog kompleksa, po ugledu na evropska uređena brodogradilišta pretvorena u nove omiljene gradske četvrti", poručili su u "Galensu".\nBorislav Novaković\tGalens\tNovi Sad na vodi\n29.07.2021\t• 12:17\nAhahaha, kad se svaki pećinar koji naplavi iz neke pripi*dine istripuje da će ovde nešto da odlučuje.\n29.07.2021\t• 12:14\nSamo se ti loži. Nama se ovo planira pod prozorom i ja ti kažem - nećete ni prići.\n28.07.2021\t• 23:32\nVidim da većina botova ni ne zna o čemu je reč, već samo vređaju i nipodastavaju Boru Novakovića. Kad bi imali mozga i razmisliti, shvatili bi da je ovakav projekat poguban za Novi Sad.


Grupacija Evropska narodna partija (EPP), najveća i najuticajnija stranačka organizacija u Evropskom parlamentu, dobila je još jednu pridruženu članicu – Srpsku naprednu stranku (SNS), vladajuću partiju Srbije, koju predvodi premijer Srbije Aleksandar Vučić.\n"Dobrodošli u porodicu", poručila je EPP Srpskoj naprednoj stranci, novoj članici na Tviteru.\n„Prijem Srpske napredne stranke u grupaciju Evropske narodne partije (EPP) znači da će ta partija uvek biti u kontaktu sa ostalim članicama i verujemo da se na taj način, ukoliko postoji potreba, može čak unaprediti njeno ponašanje i politika“, rekla je za RSE doskorašnja poslanica Demohrišćanske partije Nemačke u Evropskom parlamentu i predsednica ženskog kluba Evropske narodne partije, Doris Pak.\nOna je, povodom prijema Srpske napredne strane za pridruženog člana EPP-a, rekla da su nekoliko godina proveravali na koji način partija Aleksandra Vučića doprinosi njihovim idejama i vrednostima, te da su u tom smislu proveravali i njihov program i o tome diskutovali.\n„Utvrdili smo da može da postane pridruženi član naše porodice“, rekla je Pak.\nPak naglašava i da članstvo partija regiona u EPP-u, može pomoći u procesu pomirenja.\nČlanstvo može pomoći i u procesu pomirenja: Doris Pak\n„EPP je mesto u kome partije regiona mogu imati novu platformu u kojoj će međusobno razgovorati i mislim da čak može pomoći u pomirenju i pronalaženju prikladnog načina za komuniciranje“, rekla nam je doskorašnja poslanica Demohrišćanske partije Nemačke u Evropskom parlamentu.\nEPP okuplja stranke desnog centra iz cele Evrope, iz zemalja EU i šire, uglavnom stranke na vlasti, među kojima su i nemačka Hrišćansko-demokratska unija (CDU), mađarski Fides i austrijska Narodna partija, te mnoge druge stranke sa kojima "naprednjaci" dobro sarađuju.\nMeđu pridruženim članovima je još Savez vojvođanskih Mađara, opoziciona albanska Demokratska partija i makedonski VMRO-DPMNE.\nA kao stranke posmatrači u EPP su Demokratski savez Kosova premijera Ise Mustafe, bosanskohercegovačke partije Stranka demokratske akcije (SDA), Hrvatska demokratska zajednica Bosne i Hercegovine (HDZ BiH), HDZ 1990 i Partija demokratskog progresa (PDP) iz Republike Srpske, kao i ukrajinska Otadžbina Julije Timošenko i Ukrajinska demokratska alijansa za reforme Vitalija Klička.\nJadranka Joksimović, internacionalna sekretarka SNS, izjavila je da je to veliki i važan dan za stranku, ali i Srbiju, i da je SNS prepoznata kao istinski nosilac ekonomskih reformi i poltiičke stabilnosti.\nPridruženo članstvo je najviši stepen pridruživanja koje može da ima stranka iz zemlje koja nije članica EU, navela je ona i istakla da je Evropska narodna partija prepoznala Srpsku naprednu stranku kao nosioca ekonomskih reformi i političke i regionalne stabilnosti.\nDebata u Evropskom parlamentu tokom koje je predstavila politički okvir u Srbiji, napredak u evopskim integracijama i situaciju u stranci, bila je veoma dobra i izuzetno pozitivna, istakla je Joksimovićeva.\n"Pomenula bih da su zaista lepo govorili o nama i Doris Pak i gospodin Ištvan Pastor koji je veoma pozitivno govorio o saradnji sa Srpskom naprednom strankom, gospodin (Eduard) Kukan, brojni drugi poslanici, među kojima je bio i izvestilac za Srbiju, gospodin Dejvid Mekalister, koji je inače i potpredsednik EPP, a posebno bih pomenula Žozefa Dola, predsednika Evropske narodne partije, koji je u više navrata krajnje afirmativno i pozitivno govorio ne samo o stranci, već o poverenju i pouzdanju koje ima u predsednika naše stranke i premijera Vučića i o njegovom ličnom doprinosu i regionalnoj stabilnosti i poverenju koje je izgrađeno", navela je Jadranka Joksimović.\n"Trudićemo se da kroz partijske kanale uradimo što više pozitivnih stvari za našu zemlju", zaključila je Joksimović.\nDa li su evropske stranke desnog centra ovim činom dale više simboličku podršku Srpskoj naprednoj stranci ili su je zaista po kapacitetu i performansama prepoznale kao sebi ravnu?\n"Definitivno je u ovom trenutku reč o simboličkom gestu, o prvom i važnom koraku koji Srpska napredna stranka čini ka punopravnom članstvu. To što su dobili tu inicijalnu podršku znači da su prepoznati kao stranka koja ima kapacitet i koja može da se razvija u pravcu drugih stranaka koje čine Evropsku narodnu partiju", kaže za RSE Dušan Spasojević, asistent na Fakultetu političkih nauka.\nReč je o prvom koraku koji SNS čini ka punopravnom članstvu: Dušan Spasojević\nNa pitanje da li bi SNS bila tako jaka da nema premijera Aleksandra Vučića na svom čelu, Spasojević odgovara:\n"Teško je govoriti o snazi stranke i o njenom ideološkom profilu zato što je ona mlada stranka i njen inicijalni, odnosno, dosadašnji razvoj jeste baziran na snažnoj ulozi i popularnosti Aleksandra Vučića, tako da on za sada i nosi i gradi stranku. Otvoreno pitanje jeste kako će se stranka kao institucija za sebe razvijati u budućnosti, ali je činjenica da je ona za sada zasnovana na njegovoj popularnosti. Ako on želi od SNS-a da napravi stranku koja može ravnopravno da sarađuje sa drugim evropskim demohrišćanskim strankama, onda on mora raditi na izgradnji unutarstranačke infrastrukture, osnaživanju drugih lidera, kao i partijskog programa i ideološkog profila."\nEPP je osnovana 1976. kao porodica stranaka desnog centra i zalaže se za slobodnu tržišnu ekonomiju.\nPridruženi članovi imaju ista prava kao punopravni članovi u glasanju na Političkoj skupštini i Kongresu, osim u glasanju o pitanjima koja se tiču struktura i politika Evropske unije.\nPosmatračke patije, s druge strane, imaju pravo da učestvuju u svim aktivnostima EPP-a i prisustvuju kongresima i političkim skupštinama, ali nemaju pravo glasa.


Devoteam - KONTEH 2022\nDevoteam je vodeća konsultantska firma fokusirana na digitalnu strategiju, tehnologije koje su nadogradnja na arhitekturu platforme, sigurnost u digitalnom svetu i na poslovnu transformaciju. U Devoteam-u verujemo u tehnologije sa humanom komponentom, verujemo da tehnologija treba da donosi pozitivne promene ljudima i svetu oko nas.\nDevoteam čini 8.500 developera zaposlenih u 18 država širom sveta. Već 25 godina sledimo svoju strast za tehnologijom.\nKljuč uspeha Devoteam kompanije su centri ekspertize, bazirani na samoj ekspertizi, DevOps procesima i Cloud platformama. Ove specifičnosti donose globalnu priznatost Devoteam ekspertskih centara.\nTakvih 6 centara postoji širom naše grupacije, a kod nas je 2021. oformljen Salesforce centar ekspertize, koji pokriva Salesforce i Mulesoft tehnologije, a u okviru koga 50 konsultanata pruža svoje ekspertske usluge klijentima širom Evrope.


TRAMP DAO DIREKTIVU: Pre kraja 2020. rešava se kosovsko pitanje! Dačić potvrdio\nOcjena: Klikbejt Prenošenje lažnih vijesti Dezinformacija\nRaskrinkano u: Trump nije izdao “direktivu o rješavanju kosovskog pitanja do 2020”\nPredsednik SAD Donald Tramp učiniće sve da tokom naredne godine reši kosovsku krizu jer mu što pre treba veliki spoljnopolitički uspeh koji bi iskoristio u kampanji za predsedničke izbore.\nTramp je, tvrde obavešteni, bliskim saradnicima već izdao direktivu da u prvoj polovini naredne godine nađu kompromisno rešenje za Kosovo pošto se izbori u SAD održavaju početkom novembra 2020.\nOva saznanja potvrdio je šef diplomatije Ivica Dačić koji ocenjuje da bi „Trampova ofanziva mogla da bude velika šansa za Srbiju“.\nPrema Dačićevim rečima, pozicija SAD značajno se promenila, što dokazuje sama činjenica da se dijalog o Kosovu danas vodi, dok se ranije o tome uopšte nije razgovaralo.\n- Istina je da u SAD užurbano tragaju za rešenjem. Predsednik Tramp i njegovi ljudi žele da se kosovsko pitanje što pre reši jer im je to u ličnom interesu. Oni kosovsko rešenje žele pre nego što počne finiš kampanje za predsedničke izbore. Jer ako budu imali dobar rezultat u vezi sa Kosovom, to bi bilo jako dobro za Trampa u predsedničkoj kampanji – ističe Dačić.\nŠef diplomatije naglašava da Amerikancima stalno govori da bi komunikacija Beograda i Vašingtona morala da bude intenzivnija.\n- Za sve što radimo mi u Beogradu imamo podršku dela administracije u Beloj kući, onog dela koji želi kompromisno rešenje. To jeste veliki iskorak, a da li će oni da pritisnu ostatak vašingtonske političke elite, to ćemo tek da vidimo. Zasad, stavovi Bele kuće veoma se razlikuju u odnosu na stavove Stejt departmenta, kada je reč o Kosovu – naglašava Dačić.\nBivši šef diplomatije Vladislav Jovanović kaže da su geopolitičke procene SAD sada bitno drugačije nego pre godinu ili dve dana.\nSrbija udarila šamar Šiptarima! Koji uslov mora da ispuni kako bi pobeda nad Prištinom bila potpun pročitajte OVDE.\nČlanak indeksiran 09. 09. 2019 Zadnji put osvježen prije 8 mjeseci